23 « Июль « 2019 « DAGVAT.RU\nҠайғы-хәсрәттән ҡотолоу доғалары\nadmin / июля 23, 2019 / No Comments » Posted in Исламские книги / Tags: no tag /\nҠАЙҒЫ-ХӘСРӘТТӘРГӘ САБЫР ИТЕП ДОҒА ҠЫЛЫУ\nПәйғәмбәребеҙҙең (ғәләйһис-сәләм) тормошо ентекләп өйрәнгәндә уның күп яфа-ғазаптар, сикһеҙ ҡайғы-хәсрәттәр кисергәнен күрәбеҙ. Ул Аллаһтың иң һуңғы пәйғәмбәре һәм һөйөклө ҡололор. Доға ҡылһа, Аллаһы Тәғәлә уны шунда уҡ был яфаларҙан ҡотҡарыр ине. Беҙ юғарыла уның бындай ҡыйынлыҡтарҙы сабырлыҡ менән кисереүен күрәбеҙ.\nПәйғәмбәребеҙ (ғәләйһис-сәләм) хүммә тигән бер ауырыу менән ауырып ятҡанда, бер төркөм ҡатын-ҡыҙ уның хәлен белергә килгән. Ул бер һыу һауыты һорап алған һәм, уны бер ағасҡа аҫып, аҫтына ятҡан. Ауырыуҙың тәьҫирен кәметеү өсөн һыуҙы өҫтөнә тамыҙа башлаған. Ҡатындарҙың береһе:\n— Эй, Аллаһтың илсеһе, хәлең яҡшырһын өсөн, Аллаһҡа доға ҡыл, — тигән. Аллаһтың илсеһе: “Шуны онотмағыҙ, кешеләрҙең иң күп бәләгә дусар булғандары — пәйғәмбәрҙәрҙер. Башҡалар — уларҙан һуңдыр,” — тигән.\nПәйғәмбәрҙең (ғәләйһис-сәләм) сәхәбәләре араһында Үммү Зөфәр тигән бер ҡатын булған. Был ҡатын быума (эпилепсия) ауырыуы менән сирләгән. Аяҡтан ҡолағас, үҙ-үҙен белмәгән һәм өҫ-башы асылып киткән. Бер аҙҙан, һуң һушына килгәс, тәненең, күренергә тейеш булмаған (ғәүрәт) ерҙәренең, aсыҡ булыуын белеп, бик борсолған. Бер көндө ул Аллаһтың илсеһенә килеп:\n— Эй, Расулуллаһ! Мин ауырыным. Ауырып ҡолағас, өҫ-башым асылып киткән. Аллаһҡа минең өсөн доға ҡыл, — тигән. Аллаһтың илсеһе:\n— Теләһәң, ауырыуыңа сабыр ит, бының өсөн һиңә йәннәт булыр. Теләһәң, һиңә һаулыҡ һорап Аллаһҡа доға ҡылам, — тигән. Быға ҡатын:\n—Ауырыуға сабыр итәм. Ләкин ауырығанда тәнем асылмаһын өсөн, Аллаһҡа доға ҡыл, — тигән.\nПәйғәмбәребеҙ (ғәләйһис-сәләм) доға ҡылған һәм ҡатын ошо ауырыу менән ауырығанда өҫтө-башы асылмай торған булған. Бәлки, шуның өсөндөр Ибне Ғәббәс был ҡатынды йәннәткә инәсәк ҡатын тип танытҡан.\nЮғарыла һөйләп уҙған ваҡиғаларҙан күренгәнсә, Пәйғәмбәребеҙ (ғәләйһис-сәләм) һәр осраҡта ла, Аллаһҡа шундай уҡ доға ҡылып, килеп сыҡҡан хәлдәрҙе еңел генә хәл итеү юлына баҫмаған, ә мәсьәләне үҙ ағымына ҡалдыра торған булған. Тағы ла асығырак итеп әйтһәк, донъяуи юҡ-бар мәнфәғәттәр өсөн доға ҡылмаған. Ғәҙәттә уның доғалары бөйөк һәм Әхирәткә йүнәлгән эштәр өсөн булған.\nШулай ҙа ауырлыҡтарҙан ҡотолоу өсөн доға ҡылыуҙы рөхсәт иткән үә ҡайһы саҡтарҙа ҡылған да.\nلا تعجزوا عن الدعاء فإنه لن يهلك مع الدعاء أحد\nПәйғәмбәребеҙ ғәләйһис-сәләм әйткән: “Доға ҡылырға йыбанмағыҙ. Дөрөҫлөктә доға бер ҡасан да хужаһын һәләкәткә илтмәҫ.” Даими доғала булғандар төрлө фажиғәләрҙән имен булырҙар, ин шә Аллаһ.\nعن أبى هريرة ادعو الله و أنتم موقنون بالإجابة،\nوإن الله تعالى لا يقبل دعاء من قلب غافل لاه\nПәйғәмбәребеҙ ғәләйһис-сәләм бер хәҙисендә әйткән: “Доға ҡылһағыҙ, уның ҡабул булыуына ышанып ҡылығыҙ. Аллаһ ғафил йөрәктән сыҡҡан доғаны ҡабул итмәй”. “Йә Раббым! Теләһәң, ҡабул ит”, тип доға ҡылырға ярамай — был мәкрүһ була. Ни һорағаныңды белеп, асыҡ рәүештә һорарға кәрәк.\nما كان الله ليفتح على عبد باب الدعاء ويغلق عنه باب الإجابة\nПәйғәмбәребеҙ ғәләйһис-сәләм тағы ла бер хәҙисендә әйткән: “Әгәр Аллаһ ҡолона доға ҡылырға форсат биргән икән, ҡабул итеү ишеген дә япмаҫ”. Аллаһ Тәғәлә кешегә доға ҡылырға насип иткән икән – был үҙе ҙур ниғмәт. Доға ҡылыуы менән кеше Раббыһын таный. Ә был Әхирәттә ожмахҡа илткән ҙур ниғмәт булып тора.Ҡайһы осраҡтарҙа Аллаһ шундуҡ доғаны ҡабул итмәүҙең сәбәбе – Уның һөйөүе булып тора. Бәлки Аллаһ Тәғәлә ауырлыҡтар биреп, беҙҙең доғаларыбыҙҙы ишетергә теләйҙер…\nПәйғәмбәребеҙ ғәләйһис-сәләм әйткән:\nإن العبد إذا دعا ربه وهو يحبه قال يا جبريل لا تعجل بقضاء حاجة عبدى فإنى أحب أن اسمع صوته\n“Дөрөҫлөктә, Аллаһ яратҡан ҡолоноң доғаһын ишеткәс: “Ябраил! Был ҡоломдоң доғаһына яуап итеп шундуҡ хәжәтен үтәмә. Мин уның доғаһын һөйәм (тағы ла ишетергә теләйем).””\nӘгәр һеҙгә ауырлыҡтарҙы башҡа кеше ҡылһа, бының тураһында пәйғәмбәребеҙ Мөхәммәд (ғәләйһис-сәләм) хәҙисендә былай тигән: «Өс төрлө кешенең доғаһы ҡабул булыр: мазлумдың (йәбер-золом күргәндәрҙең) залимға ҡарата, мосафирҙың һәм ата-әсәнең балаларына ҡарата ҡылған доғалары». Доғаһы ҡабул булғандарҙан береһенә Пәйғәмбәребеҙ (ғәләйһис-сәләм) былай тип мөрәжәғәт иткән: «Эй, Муғәз! Мазлумдың доғаһынан һаҡлан, сөнки уның менән Аллаһ араһында доғаһының ҡабул булыуына кәртә булырлыҡ пәрҙә юҡтыр».\n«Өс кешенең доғаһы кире ҡайтарылмаҫ: ауыҙ асыуға ҡәҙәр ураҙа тотоусының, ғәҙел хөкөм итеүсе дәүләт башлығының, золомга осраған кешенең. Аллаһ быларҙың доғаларын болоттар өҫтөнә сығарыр, күк ҡабаҡтарын асыр һәм шулай тиер: «Дан һәм ғиззәтем менән ант итәм, бер заман һуң булһа ла һиңә ярҙам итермен».\nБыл хәҙистәрҙең, һәр береһендә мазлумдарҙың доғалары ҡабул буласағы тураһында әйтелә. Золом ислам диненең һис бер шартына тура килмәгән һәм бер ваҡытта ла хупланмаған, киреһенсә, ҙур гонаһтарҙан һаналған. Шул сәбәпле булһа кәрәк, хәҙистәрҙә мазлум доғаһының ҡабул булыуы хаҡында күп һөйләнә.\nАллаһы Тәғәлә бер ҡудси хәҙистә шулай тигән: «Эй, ҡолдарым! Белегеҙ, Мин Үҙемә золом-йәберҙе харам иттем. Уны һеҙгә лә харам ҡылдым, шулай булгас, бер-берегеҙгә золом итмәгеҙ».\nНиндәй генә ауырлыҡ килһә лә Аллаһ Тәғәләгә тәүәккәл ҡылырға кәрәк.\nХәсбийәллааһү ләә ләә иләәһә илләә һүвә ғәләйһи тәүәккәлтү үә һүвә Раббүл-ғәршил-ғәҙыым. — 7 тапҡыр\n(Аллаһ миңә етәрлек, Унан башҡа илаһ юҡ, Уға ғына тәүәккәл иттем, һәм Ул — бөйөк тәхетенең Раббыһы.) Иртән һәм кисен 7 тапҡыр уҡыла.\nاللهم إني أسألك العفو والعافية و في الدنيا والآخرة. اللهم إني أسألك العفو والعافية في ديني، ودنياي، وأهلي، ومالي، اللهم استر عوراتي وآمن روعاتي، اللهم احفظني من بين يديَّ، ومن خلفي، وعن يميني، وعن شمالي، ومن فوقي، وأعوذ بعظمتك أن أغتال من تحتي\nАллааһүммә иннии әс´әлүкәл-ғәфүә үәл-ғәәфийәтә фид-дүнйә үәл-әәхыраһ. Аллааһүммә иннии әс´әлүкәл-ғәфүә үәл-ғәәфийәтә фии диинии үә дүнйәәйә үә әһлии үә мәәлии. Аллааһүммәстүр ғәүраатии үә әәмин рауғәәтии. Аллааһүммә-хфәҙнии мин бәйни йәдәййә үә мин халфии үә ғән йәмиинии үә ғән шимәәлии үә мин фәүҡии, үә әғүүҙү биғәҙамәтикә ән үғтәәлә мин тәхтии.\n(Аллаһым! Һинән был донъяла һәм әхирәттә ғәфү итеүеңде һәм именлегеңде һорайым. Аллаһым! Һинән динем, донъям, яҡындарым һәм мал-мөлкәтем менән бәйле эштәремдә ғәфү итеүеңде һәм именлек һорайым. Аллаһым! Ғәүрәтемде ҡапла (оятлы итмә) һәм иманымды һаҡла. Аллаһым! Мине алдан да, арттан да, уң яҡтан да, һул яҡтан да һәм өҫтән дә һаҡла. Һинең бөйөклөгөңә хыянатсыл үлтерелеүемдән һыйынам.)


Баланы фотоға төшөрөү өсөн паспорт кәрәк буласаҡ » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар таҫмаһы » Баланы фотоға төшөрөү өсөн паспорт кәрәк буласаҡ\n16.10.2019 Баланы фотоға төшөрөү өсөн паспорт кәрәк буласаҡ\nБала табыу йортонан сығып өлгөрмәйһең, әрһеҙ фотографтар шалт та шолт сабыйыңды төшөрә башлай. Шәфҡәт туташының биләүгә төрөүен, нисек атаһына тапшырғанын һәм башҡаһын. Фотоаппараттың гөлт итеп тоҡанған утынан күҙҙәрен сытырайтып йомған баламды йәлләп, фотографты ситкә этеп ебәреүем хәтеремдә.\nБыл хәл менән күп ҡатындар таныштыр. Әлеге фотографтар бала табыу йортонда эшләү өсөн үҙ-ара килешеү төҙөгән, шуға күрә рөхсәтһеҙ төшөрә башлай. Һуңынан, ҙур ғына сумманы атай, йәнәһе, эш үткән, онотолмаҫ минуттар мәңгеләштерелгән, түләмәйенсә башҡа юлығыҙ юҡ.\n2020 йылдың 1 ғинуарынан Рәсәйҙә яңы тыуған сабыйҙарға уҙғарылған фотосессия өсөн ГОСТ стандарттары индереләсәк.\nБыл студияла, өйҙә, парк һәм башҡа ерҙәрҙә ойошторолған фотосессияға ла ҡағыла.\nСтандарт буйынса, тыуғандан алып 28 көнгә тиклем фотосессияға заказды ата-әсә йәки баланың законлы вәкиле генә бирә ала. Баланы фотоға төшөргәндә ата-әсәнең эргәлә булыуы мотлаҡ. ГОСТ стандарты баланы киҫкен яҡтылыҡтан һәм тауыштан да һаҡлай.\nФотостудия йәки бүлмәнең таҙа, елләтелгән, температура күрһәткесе яҡынса 22 градус, һауа дымлылығы 50-70 процент булырға тейеш.\nФотореквизиттарҙың хәүефһеҙлек талаптарына яуап биреүе мотлаҡ. Ә фотографтың үҙенә 18 йәш тулған, хроник һәм психик сирҙән яфаланмаған, хөкөмгә тарттырылмаған булыуы һәм фотосессия мәлендә паспорт һәм медицина кенәгәһен йөрөтөүе зарур.


Словенияның милли музейы — Башҡорт Википедияһы\n46°03′08″ с. ш. 14°29′58″ в. д.\nСловенияның милли музейы\nCategory:Interior of the National Museum of Slovenia[d]\nСловенияның милли музейы Викимилектә\nСловенияның милли музейы (ингл. Narodni muzej Slovenije) Люблянала — Словенияның төп музейы\nМузей ҡаланың үҙәк районында Тиволи паркынан алыҫ түгел урынлашҡан. Словенияның тарих музейы менән бер рәттән Словенияның Милли музейы илдең иң боронғо фәнни һәм мәҙәни учреждениеһы булып тора. Музейҙа археологик табылдыҡтарҙың, боронғо тәңкәләрҙең, аҡсаларҙың бай коллекцияһы, гравюралар, һүрәттәр һәм биҙәү-ҡулланма сәнғәте әйберҙәре бар.\n1821 йылда музей «Крайны музей-усадьбаһы» булараҡ барлыҡҡа килә. Биш йылдан һуң австрия императоры Франц II шәхсән бағыусыһы булырға ҡарар итә һәм уны «Крайны провинциаль музейы» тип үҙгәртергә бойора. 1882 йылда музей тәхет вариҫы Рудольф хөрмәтенә «Крайны провинциаль музейы — Рудольфинум» тип атала.\nСловендар, Хорваттар һәм Сербтар Короллеге төҙөлгәндән һуң исеме «Милли музей» тип үҙгәртелә. 1923 йылда музейҙың этнографик коллекцияһы яңы этнография музейына тапшырыла, ә 1933 йылда һынлы сәнғәт коллекцияһының күп өлөшө Словенияның милли галереяһына тапшырыла. 1944 йылда музейҙан шул уҡ бинала ҡалһа ла Словен тарих музейы айырылып сыға (шул ваҡытта Тәбиғи фәндәр музейы). 1953 йылда архивтарҙың күп өлөшө Грубер һарайына күсерелә.\n1992 йылда «Словенияның милли музейы» тип үҙгәртелә\nМилли музейҙың төп бинаһы словен парламенты һәм Сит ил эштәре министрлығы биналарынан алыҫ түгел урынлаша. Музей неоренессанс стилендә оҫта Вильгельм Треоның Ян Владимир Храски хеҙмәттәшлегендә 1883 һәм 1885 йылдар араһында төҙөлгән. Трео башлыса Вена архитекторы Вильгельм Резори проектына эйәреп эшләгән.\nИнтерьерҙың дизайнын Храски эшләгән, төп залдың түшәмен рәссамдар Янез һәм Юрий Шубец медальондары биҙәй. Медальондар 1885 йылда төҙөлгән. Янез Шубиц «Карниола — фән һәм сәнғәт һаҡсыһы» аллегорик темаһына картиналар яҙған, Юрий Шубиц билдәле дүрт словен кешеһенең: Янез Вайкард Вальвазор, Валентин Водник, Зигмунд Герберштейн һәм Зигмунд Зойстың портреттарын яҙған. Медальондар араһындағы аралыҡты Карел Липовшек биҙәгән.\nБина 1888 йылдың 2 декабрендә тантаналы асыла һәм тик музей өсөн генә ҡулланылған беренсе бина була. Скульптор Алоиз Гангл эшләгән Янез Вайкард Валвазорҙың бронза һәйкәле 1903 йылда музей бинаһы алдында ҡуйыла.\nhttps://ba.wikipedia.org/w/index.php?title=Словенияның_милли_музейы&oldid=877067 ҡабул ителгән\nБыл бит һуңғы тапҡыр 18:43 29 март 2019 үҙгәртелгән.


БР Үҙәк һайлау комиссияһының яңы составы төҙөлдө // Сәйәсәт | новости башинформ.рф\nБР Үҙәк һайлау комиссияһының яңы составы төҙөлдө\n12:17, 25 июня 2012 Сәйәсәт\n2008 йылдың 26 июнендә төҙөлгән БР Үҙәк һайлау комиссияһының вәкәләттәренең срогы сығыуы сәбәпле, әле уның яңы составы ойошторолдо.\nБашҡортостан Республикаһы Конституцияһының 71-се статьяһына ярашлы Башҡортостан Президенты Указы һәм БР Дәүләт Йыйылышы – Ҡоролтай Ҡарары менән 12 кешенән торған БР Үҙәк һайлау комиссияһы төҙөлдө. Нәйлә Алтынова, Хәйҙәр Вәлиев, Рифғәт Гарданов, Сергей Каменев, Ришат Лоҡманов, Руслан Ямалетдинов, Рөстәм Бикмәтов, Валерий Гета, Марина Долматова, Илдар Кәримов, Альберт Хаживәлиев, Урал Хәсәнов республика Үҙәк һайлау комиссияһы ағзалары итеп тәғәйенләнде. БР Үҙәк һайлау комиссияһы биш йыл дауамында ошо составта эшләйәсәк.\n20 июндә үткән Рәсәй Үҙәк һайлау комиссияһы ултырышында бер тауыштан әлеге БР Үҙәк һайлау комиссияһы рәйесе Хәйҙәр Вәлиевтың кандидатураһын рәйес итеп һайлау өсөн Башҡортостан Республикаһы Үҙәк һайлау комиссияһына тәҡдим итергә ҡарар ителде.\nЯңы составтағы БР Үҙәк һайлау комиссияһының ойоштороу ултырышы 26 июндә үтәсәк.


28 Август 2010, 21:38\nАлмас ЯНЫШЕВ, студент, Миәкә районының Тамъян ауылынан:\n– Мин Башҡорт дәүләт университетының физика факультетына уҡырға индем. Райондан маҡсатлы йүнәлтмә буйынса килгәс, уҡырға инеүе ауыр булманы. Мәктәптә тапшырған берҙәм дәүләт имтиханы һөҙөмтәләре буйынса үттем. Тәүҙән үк үҙем техник специальносты һайларға ҡарар иткәйнем, шунлыҡтан документтарымды ла ошо факультетҡа ғына тапшырҙым. Дөйөм ятаҡтан бүлмә лә алдым. Юғары уҡыу йортонда белем алыу ҙур тырышлыҡ талап итәлер, тип уйлайым. Бында, мәктәптәге кеүек, бер көн әҙерләнмәй барһам да ярай, тип йөрөп булмай, минеңсә.\nФәнирә САБИТОВА, табип, Өфө ҡалаһы:\n– Хәҙер уҡырға ингәндә барыһын да берҙәм дәүләт имтиханы хәл итә бит. Ә имтихан ул кәрт уйыны һымаҡ, кемгә нисек уңыш йылмая. Беҙҙең дә шулайыраҡ килеп сыҡты. Улым математиканан имтиханға барғанда паспортын өйҙә ҡалдырып киткән. ҡайтып, уны алып килгәнсе, әллә күпме ваҡыт үтте. Имтиханға һуңлап ингәс, балдары ла көтөлгәндән түбән булды. Һөҙөмтәлә, йүнәлтмәбеҙ булып та, Өфө дәүләт нефть техник университетына бюджет нигеҙендә уҡырға инә алманы, түләүле бүлеккә барҙы.\nИлдар МӨХӘМӘТЙӘНОВ, уҡытыусы, Нуриман районы:\n– Быйылғы йәй ял теймәне инде ул. Хәҙер балалар уҡырға инмәй, ата-әсәһе индерә бит. Улыбыҙ уҡырға ингәнсе Өфөгә әллә нисә тапҡыр килеп ҡайттыҡ. Өҫтәүенә, хәҙер документтарын ҡырҡмаһа ҡырҡ урынға тапшыралар ҙа, аҙаҡ, ҡайҙа барһаҡ, конкурстан үтербеҙ икән, тип баш ваталар. Беҙҙең заманда рәхәт ине, бер урынға бирәһең дә, шунда инһәң – инәһең, инмәһәң – юҡ тигәндәй.\nУлыбыҙ ҙа документтарын дүрт вузға тапшырғайны. Райондан йүнәлтмә лә булғас, бөтә өмөтөбөҙ Башҡорт дәүләт аграр университетында ине. Әммә конкурстан үтмәне. Шунан албырғап ҡалып, башҡаларына ла ваҡытында документтарҙың төп нөсхәһен алып бармағанбыҙ. Һөҙөмтәлә Өфө дәүләт нефть техник университетының коммерция бүлеген һайларға тура килде. Хәҙер уҡыу өсөн йылына 80 мең һум аҡса түләргә кәрәк. Тағы ла беҙгә «тырышырға» инде.\nЛәйсән САБИТОВА, студент, Сибай ҡалаһы:\n– Уф, уҡырға инәмме-юҡмы, тип күпме борсолоуҙарым. Ниһайәт, мин студент булдым, үҙем теләгән вузға, һәм факультетҡа уҡырға индем! Уҡырға инеүе еңел булды, тип әйтә алмайым. Бер йыл буйы тырышып уҡырға, берҙәм дәүләт имтихандарын һәйбәт тапшырыу өсөн әҙерләнергә тура килде. Репетиторҙарға ла йөрөнөм, әсәйемдәрҙең әллә күпме аҡсаһы сыҡты инде. Әммә үҙен аҡланы тип уйлайым, хәҙер уҡыу өсөн түләргә кәрәкмәйәсәк.


Әминә Шафиҡова: "Маҡсатлы программаларҙа ҡатнашайыҡ"\n15 Октябрь 2018, 19:34\nСентябрь башында Башҡортостан Республикаһының мәҙәниәт министры Әминә Шафиҡова Баҡалы районында күсмә ҡабул итеү үткәрҙе.\nСентябрь башында Башҡортостан Республикаһының мәҙәниәт министры Әминә Шафиҡова Баҡалы районында күсмә ҡабул итеү үткәрҙе. Проблемалар тураһында һөйләргә һәм ҡыҙыҡһындырған һорауҙарын бирергә биш кеше килде.\nУнан һуң ведомство башлығы мәҙәниәт учреждениеларында булды. Райондың Мәҙәниәт һарайында тарихи-тыуған яҡты өйрәнеү музейы менән ҡыҙыҡһынып танышты. Үҙәкләштерелгән китапхана системаһы директоры Г. Мөхәмәҙиәрова район үҙәк һәм балалар китапханаларына экскурсия үткәрҙе. Әминә Ивний ҡыҙы фондтарҙың тыуған яҡты өйрәнеү әҙәбиәте менән тулыланыуы, интернетҡа тоташҡан ҡулланыусылар һаны, район Мәҙәниәт һарайының матди-техник базаһы менән ҡыҙыҡһынды. Һорауҙарға ентекле яуап бирҙе.\nӘ. Шафиҡова Балалар сәнғәт мәктәбендә һәм яҙыусы-драматург Нәжиб Асанбаевтың тыуған ауылы Ахманда урынлашҡан Н.Асанбаев һәм Д.Мурзин исемендәге музейҙа һәм моделле китапханала, Иҫке Маты ауыл мәҙәниәт йортонда булды.\nӘминә Ивний ҡыҙы райондың мәҙәниәт учреждениеларының ҡәнәғәтләнерлек то-\nрошта булыуын билдәләне һәм район хакимиәте башлығы А. Андреевҡа был өлкәгә ҙур иғтибар йүнәлтеүе өсөн рәхмәтен еткерҙе. Министр баҡалыларға федераль һәм республика маҡсатлы программаларында әүҙемерәк ҡатнашырға, конкурстарҙа еңергә, шулар ярҙамында мәҙәниәт учреждениеларына ремонт эштәре үткәреү һәм уларҙың матди-техник базаһын нығытыу өсөн аҡса йәлеп итергә кәңәш итте.


Песня «Ҡартаямы ни һуң йөрәк (Рөстәм Ғиззәтуллин менән)» исполнителя Фаруаз Урманшин. Скачать или слушать онлайн\nПесня «Ҡартаямы ни һуң йөрәк (Рөстәм Ғиззәтуллин менән)»\n1.Әкрен генә һиҙҙермәйсә,\nЙәшлек ғүмерем үтә,\nКуңелем һис тә ҡартаймай\nhаман да ниҙер көтә.\nКартаямы ни һүң йөрәк,\nМаңлайҙар һырланһа ла,\nYтте йәшлек йүләрлек тип\nЙырҙарҙа йырланһа ла.\n2.Әллә ғашик булдым инде\nЙәшләй һөйгән йәр кеүек,\nӘйтерһендә берәү килеп\nИркәләр, һөйәр кеуек.\n3.Мөхәббәт йәштәрҙә, тиҙәр,\nБула ул hәркемдә лә.\nМөхәббәтһеҙ йәшәп булмай\nОлоғайған көндәрҙә лә.


Данир Сабиров ғәфү үтенә. Тик был осраҡта ғәфү үтенеү генә етәме?\n12 Апрель 2019, 10:56\nКүршеләрҙең бәғзе “сәхнә оҫталары” үҙҙәренә реклама яһау, аҡса һуғыу өсөн ниндәй генә түбәнселеккә бармай. Үкенесле, аҡсаның еҫе юҡ шул. Данир Сабиров сәхнәлә ҡылған ытырғаныс күренеш барыһы өсөн дә һабаҡ булырға тейеш. Бер әртискә лә икенсе милләттең милли тойғоларын кәмһетеү, мыҫҡыл итеү хоҡуғы бирелмәгән. Беҙ, мәҫәлән, башҡорт әртистәренең ошондай түбәнселеккә барыуҙарын күҙ алдына килтерә алмайбыҙ. Ундайҙарҙы беҙҙә сәхнәнән генә түгел, ғөмүмән, илдән ҡыуалар.\nШулай итеп, Данир Сабиров ғәфү үтенә. Әлеге ғәфү үтенеүҙе ентекләп уҡығыҙ. Аҡланырға тырышыу, түбәнселек, меҫкенләнеү аҡ ҡағыҙ битенән ағып торған һымаҡ. Быларҙы Данирҙың намыҫында ҡалдырайыҡ. Ә барыбер Данир һымаҡтарға сәхнәлә урын булырға тейеш түгел.\nҮкенескә ҡаршы, Башҡортостан сәхнәләрен күршеләр тарафынан яулау йылдан-йыл көсәйә бара һәм күптән сәйәси төҫ алды. 2020 йылда үткәреләсәк Бөтә Рәсәй Халыҡ иҫәбен алыу кампанияһы алдынан был баҫым уғата әүҙемләшәсәк. Онотмайыҡ, 2002, 2010 йылғы сараларҙа тап шулай булды.\nКонцерт төркөмдәренең репертуарын, йөкмәткеһен, сығыштарын кем раҫлай? Һуңғы йылдарҙа республикабыҙҙың район һәм ҡалаларында, ауылдарында күпләп төҙөлгән заманса мәҙәниәт һарайҙарында кемдәр сығыш яһап, аҡса эшләй? Данирҙың ытырғаныс оятһыҙлығынан һуң һәр сығыш ныҡлы контролгә алынырға тейеш. Юғиһә, беҙҙең киң күңеллелектән файҙаланып, беҙҙе мыҫҡыл итергә, татыулыҡты боҙорға, үҙҙәренең шикле сәйәсәттәрен тормошҡа ашырырға теләүселәр ишәйә башланы.


Наркомания - насар ауырыу, тәмәке - алама ғәҙәт! - Статьи членов кружка - Каталог статей - Персональный сайт\nПонедельник, 10.12.2018, 13:30\nГлавная » Статьи » Статьи членов кружка\nНаркомания - насар ауырыу, тәмәке - алама ғәҙәт!\nНаркомания – яуыз ауырыу, тәмәке тартыу – алама ғәҙәт.\nНаркомания – дауалауға бик ныҡ ауыр бирелә торған ауырыу. Наркотиктарҙы даими ҡулланыу арҡаһында кешенең мейеһе, бауыры, бөйөрҙәре сафтан сыға, башҡа органдары зыян күрә. Үлемесле ағыу ҡулланыусыларҙың ғүмере тәүге дозанан һуң ете йылдан да артмай… Улар араһында гепатит, сифилис, СПИД кеүек сирҙәр киң тарала.\nНаркоман – йәмғиәт өсөн бик ҡурҡыныс кеше. Ул сираттағы дозаға аҡса табыр өсөн теләһә ниндәй енәйәткә барырға әҙер. Ҡыҙғанысҡа ҡаршы, беҙҙең ҙур илебеҙҙә балалар араһында ла наркотиктарға ылығыусылар булып тора. Әгәр йәмғиәтебеҙҙе ялмап алырға торған ошо замана афәте менән көрәшмәһәк, киләсәктә ни булырын күҙ алдына ла килтереүе ҡурҡыныс…\nТәмәке тартыуҙың эҙемтәләре бөтәбеҙгә лә таныш: ул хәтерҙе тарҡата, үпкәне серетә, йөҙҙө һарғайта, хоҙай бүләк иткән ғүмерҙе ҡыҫҡарта. Әйҙәгеҙ, дуҫтар, һаулығыбыҙҙың ҡәҙерен белеп йәшәйек. Тәмәкене һатып алып була, ләкин һаулыҡ һатылмай. Һаулыҡ - ҙур байлыҡ, тигән хәҡиҡәтте онотмайыҡ!\nТартма, дуҫым, тәмәке,\nТәмәке алама, әшәке!\nӘхмәтова Фатима, 7 класс\nКатегория: Статьи членов кружка | Добавил: Ajbulat (16.11.2011)


Тырыш төҙөп ҡыуаныр\n12 Август 2018, 08:44\nСибай ҡалаһында Киров урамы, 30 адресы буйынса төҙөлөп ятҡан йортта ҡасан үтһәң дә эш ҡайнап тора. Өс ҡатлы матур был өйҙө ҡыҙыл кирбестән «Ремстройцентр» яуаплылығы сикләнгән йәмғиәт төҙөй икән. «Эш тамамланыуға табан бара. Эстә буяу-биҙәү эштәре генә ҡалды. Ихатаны төҙөкләндереү эшенә тотондоҡ»,—ти мастер Эдуард Альберт улы Исмәғилев. Берәй алдынғы эшсене фотоға төшөрөп алып гәзиттең Төҙөүселәр көнө һанына ҡуйыуға рөхсәт һорағас, Эдуард:—Был бит коллектив хеҙмәт. Һәр кемдең өлөшө бар. Мин нисек бүләйем. Төшһәк, тик бөтә ҡоллектив менән,—тине. Мин дә ризалаштым.\nСибай ҡалаһында Киров урамы, 30 адресы буйынса төҙөлөп ятҡан йортта ҡасан үтһәң дә эш ҡайнап тора. Өс ҡатлы матур был өйҙө ҡыҙыл кирбестән «Ремстройцентр» яуаплылығы сикләнгән йәмғиәт төҙөй икән.\n«Эш тамамланыуға табан бара. Эстә буяу-биҙәү эштәре генә ҡалды. Ихатаны төҙөкләндереү эшенә тотондоҡ»,—ти мастер Эдуард Альберт улы Исмәғилев. Берәй алдынғы эшсене фотоға төшөрөп алып гәзиттең Төҙөүселәр көнө һанына ҡуйыуға рөхсәт һорағас, Эдуард:\n—Был бит коллектив хеҙмәт. Һәр кемдең өлөшө бар. Мин нисек бүләйем. Төшһәк, тик бөтә ҡоллектив менән,—тине. Мин дә ризалаштым.\n—Йортҡа электр уты бирелгән, һыуыҡ һәм эҫе һыу, йылытыу торбалары һуҙылған, радиаторҙар ҡуйылған. Фатирҙар газ менән айырым-айырым йылытыласаҡ. Туғыҙ бер бүлмәле фатир етем балалар өсөн тәғәйенләнгән, ҡалғандары барыһы ла һатылған. Йорт файҙаланыуға көҙ тапшырыласаҡ,—тине йәмғиәт директоры Рафаэль Ибраһим улы Исмәғилев.—Киләсәктә ҡалала тағы ла ошондай 3-4 йорт төҙөргә планлаштырабыҙ.\nФорсаттан файҙаланып, төҙөүселәрҙе һөнәри байрамдары менән ихлас ҡотлайбыҙ. Барыһына ла ныҡлы һаулыҡ, именлек, ғаилә бәхете һәм уңыштар теләйбеҙ.\nҺүрәттә: йәмғиәт директоры Р.И.Исмәғилев төҙөүселәре менән.


Йондоҙ булып балҡыны\nҺәр йыл һайын шаулап-гөрләп яҙҙар килә. Донъя нурға күмелә, муйылдар ап-аҡ сәскәгә төрөнә. Тәбиғәттең иң матур миҙгелендә беҙҙең иң яҡын кешебеҙ – туғаныбыҙ Мәүлетов Илдус Зәйнулла улы 16 йыл элек яҡты донъяларҙы ташлап, беҙҙең араларҙан китеп барҙы. Быйыл уға 65 йәш булыр ине. Нисә генә йыл үтһә лә, нисә көн үтһә лә, беҙҙең уны иҫкә алмаған көнөбөҙ юҡ, йөрәк һаман әрней. Уның нурлы, яғымлы йөҙө, йомшаҡ һүҙе, йылмайыуы, тыныс холҡо, ихлас, аҡыллы, кешеләргә ярҙамсыл булыуы, табип булараҡ, танылған булыуы, тормошта яҡты эҙ ҡалдырыуы – мәңге оноторлоҡ түгел.\nБЕРГӘЛӘП ИҪКӘ АЛАЙЫҠ\nМәүлетов Илдус Зәйнулла улы 1955 йылдың 30 мартында Ейәнсура районының Мәмбәтша ауылында бик матур ғаиләлә икенсе бала булып донъяға килә.\nӘсәһе - уҡытыусы, атаһы ауыл Советында секретарь булып эшләй. Ауылда 8 класс бөтөп, Өфөләге 1-се һанлы мәктәпте (хәҙер – Р. Ғарипов исемендәге башҡорт гимназияһы) тамамлай. Медицина институтына уҡырға инеп, табип һөнәренә эйә була. Эштең беренсе аҙымдары һәм алты йыл ғүмере алыҫ Тажикстанда үтә. Башҡортостанға ҡайтып, Ғафури районында участка дауаханаһында, һуңғы йылдарын Баймаҡ психоневрология ауырыуҙары интернатында табип булып эшләй. Бөтә көсөн, һаулығын ауырыуҙарҙы дауаларға, туғандарына ярҙам итергә, ғаиләһен ҡарарға бирә. Бик матур ерҙә, ҡайындар араһында йорт та һалып сыға. Тормошто, кешеләрҙе, балаларын ныҡ ярата. Өҙгөләнеп, барыһына ла өлгөрөргә тырыша. Эше бик күп Почет грамоталары, Рәхмәт хаттары менән баһалана.\nТик тормош, яҙмыш һынауҙары бер кем өсөн дә эҙһеҙ үтмәй шул. 49 йәшендә генә йөрәге туҡтаны. Яҡты йондоҙ булып балҡыны ла йөрәккенәһе ярылып юҡ булды.\nҺинең ғүмерең ҡыҫҡа ғына булды…\nТик шул ҡыҫҡа ғүмер эсендә\nКүпме яҡшылыҡтар эшләнең һин\nҒаиләң өсөн, үҙен өсөн дә!\nҺин ярата инең был тормошто,\nТик, нишләйһең...Аллаһ ҡушҡандыр.\nҺинең моңдар ерҙә генә түгел,\nАхыры, күктә кәрәк булғандыр....\nБөтә туғандары исеменән – апаһы Зәлифә, БР-ҙың атҡаҙанған табибы, РФ-ның почетлы табибы.


Гөрләп үтте һабантуй\nЙылдағыса һабантуйҙы тәүгеләрҙән булып Сибай институты үткәрҙе. Уҡыу йылы аҙағында студенттарҙың, уҡытыусыларҙың бар өлкәләге уңыштарын барлап, яуаплы имтихандар алдынан һәр кемгә матур кәйеф бүләк иткән байрам ойоштороу бында матур йолаға әйләнгән. Быйылғы һабантуй институттың 25 йыллыҡ юбилейына арналды.\nСаҡырылған ҡунаҡтарҙы башҡорттарҙың ғөрөф-ғәҙәте буйынса күпереп бешкән икмәк, сәк-сәк һәм ҡымыҙ менән ҡаршы алдылар. Артабан уҡыу йорто алдында урынлашҡан Рәсәй һәм Башҡортостан бөтөнлөгөн һәм именлеген булдырыуға ҙур өлөш индергән күренекле шәхестәр бюстарына сәскәләр һалынды. Студенттарға бағышланған фонтан да айырым иғтибар йәлеп итте.\nБыйылғы һабантуй институт өсөн тағы ла бер мөһим ваҡиға менән ҡыуаныслы. Шәйехзада Бабич, Һәҙиә Дәүләтшина, Рәми Fарипов, Зәйнәб Биишева бюстары, Мифтахетдин Аҡмулла, Мөхәмәтсәлим Өмөтбаев, Зәйнулла Рәсүлев, Исмәғил Тасимов, Кинйә Арыҫланов, Хөсәйен Әхмәтов, Йосоп Харрасовтарҙың барельефтары рәтенә тағы ла бер мәшһүр шәхесебеҙҙең—граждандар һуғышы ҡаһарманы, күренекле дәүләт эшмәкәре, хәрби етәксе Муса Мортазинға арналған барельеф өҫтәлде. Авторы—Башҡортостандың атҡаҙанған мәҙәниәт хеҙмәткәре Ишморат Ишмырҙа улы Дәүләтбаев.\nСибай институты студенттары араһында бәхетле ғаилә ҡорған йәштәр ҙә бар. Ошоно иҫәпкә алып уҡыу йорто алдына «Бәхет ағасы» ултыртылды. Һәр өйләнешкән пар үҙҙәренең теләктәрен әйтеп, уға таҫма таға ала. Шулай уҡ сығарылыш уҡыусылары аллеяһы ла булдырылды. Тәүгеләрҙән булып бында йәш ғаилә Әлиә һәм Вәсил Ишдәүләтовтар ағас ултыртты. Артабан да был матур йола дауам итер һәм тиҫтә йылдар үткәс, күркәм ағастар аллеяһы институт алдын биҙәренә ышанғы килә.\nҺабантуй барған майҙанға Сибай институты факультеттары, ситтән тороп уҡыу бүлеге, ҡала мәктәптәре сағыу тирмәләрен ҡорған ине.\nСтудент һабантуйын биш факультет студенттары башҡарыуында башҡорт флешмобы йәмләне. Йола буйынса, һабантуй әләмен күтәреү институттың өлгөлө студенттарына—Нәйлә Әхмәтшинаға (иҡтисад факультеты), Гөлшат Юнысоваға (юридик факультеты), Луиза Ноғомановаға (тәбиғи-математика факультеты), Әҙилә Ишмырҙинаға (технология факультеты), Гөлдәр Вәлиеваға (педагогия факультеты) тапшырылды.\nСәхнәлә көнө буйы йыр-моң гөрләп торҙо, студенттар төрлө милли уйындарҙа үҙҙәренең таһыллығын һынаны. «Төйәләҫ» уҡыу-эксперименталь комплексында ат спорты менән шөғөлләнеүсе һигеҙ сая ҡыҙҙың сығышы бигерәк тә сағыу булды.\n—Бөгөн беҙ бик матур байрамға йыйылдыҡ. Республикала бер генә институт студенттар һабантуйы үткәрә. Тап ошондай ҙур сараны ойоштороу студенттарҙың әүҙем, уҡыуҙа тырыш булыуҙарына йоғонто яһайҙыр тип уйлайым. Сибай институтында мөхит башҡаса. Бында таҙалыҡ, матурлыҡ, үҙ-ара мөнәсәбәт, мәҙәнилек икенсе. Әле 25 йыл элек Сибай институты филиалын асыу буйынса ҙур бәхәс булды. Урал аръяғы балалары бөтәһе лә Өфөгә уҡырға бара алмай. Икенсе яҡтан, уҡыу йортон тоторға ла кәрәк. Бөгөнгө көндә, бында 20 мең студент белем алып сыҡҡан. Шуға бик шатмын. Ваҡытында был уҡыу йорто асылмаһа, бәлки шул 20 мең уҡыусы ауылда ятып та ҡалыр ине. Сибай институты матур һөҙөмтәләр менән гел дә ҡыуандырып тора һәм киләсәктә лә уға беҙҙең өмөтөбөҙ ҙур,—тип фекерен белдерҙе Башҡортостан Республикаһы Дәүләт Йыйылышы—Ҡоролтай депутаты, Бөтә донъя башҡорттары ҡоролтайы башҡарма комитеты ағзаһы Румил Тәлғәт улы Аҙнабаев.\nҺабантуйҙа башҡорт халҡының милли уйындары: бағанаға менеү, тоҡ менән һуғышыу, арҡан тартышыу ойошторолдо. Көрәш майҙаны ла үҙ батырҙарын йыйҙы. Fөмүмән, студенттар рәхәтләнеп күңел асты, уйындарҙа әүҙем ҡатнашты. Тап ошондай саралар уларҙы берләштерә лә инде.\nСибай институты ойошторған байрам һәр кемдең күңеленә хуш килде. Байрам уҡыу йылына йомғаҡ яһау ғына түгел, ә милли йолаларҙың, ғөрөф-ғәҙәттәрҙең йәш быуынға еткерелеүе менән дә әһәмиәтле.


В Верх-Исетском районе Екатеринбурга в 27 домах нашли опасные лифты: Общество: Облгазета\nВ Екатеринбурге прокуратура через суд обязала управляющую компанию «Верх-Исетская» привести лифты в 27 домах в соответствие с требованиями технического регламента «Безопасность лифтов», сообщает пресс-служба регионального надзорного ведомства.\nАдреса опасных лифтов:\nул. Готвальда, 15,\nул. Бебеля, 114,\nул. Бебеля, 120,\nул. Ясная, 14,\nул. Ясная, 22,\nул. Бебеля, 108,\nул. Бебеля, 110,\nул. Викулова, 28А,\nул. Викулова, 28 «б»,\nул. Викулова, 32 «а»,\nул. Викулова, 38 «а»,\nул. Черепанова, 6,\nул. Черепанова, 8,\nул. Татищева, 77,\nул. Жукова, 10,\nул. Бебеля, 134,\nул. Крауля, 56,\nул. Опалихинская, 19,\nул. Бардина, 2,\nул. Опалихинская, 32,\nул. Опалихинская, 26,\nул. Опалихинская, 27,\nул. Опалихинская, 24.\nПо результатам проверки прокурор Верх-Исетского района Екатеринбурга обратился в суд с иском к управляющей компании о возложении обязанности привести лифты в соответствие с требованиями федерального законодательства. Суд требования прокурора удовлетворил в полном объёме.


«Үтер», – тиеп ҡарамағыҙ\n3 Февраль 2020, 13:09\n«Ҡан күп юғалтыуҙан һуштан яҙыр хәлгә еткән 45 йәшлек бер ҡатынды ашығыс операцияға алыуым һаман хәтерҙә. Ҡан ағыуға аналыҡ тышсаһында үҫкән полиптар килтереүе билдәле булды. Сире хаҡында белһә лә, үтер әле, тип сабыр итеп, шундай көнгә төшкән, – тип әсенеп һөйләй юғары категориялы акушер-гинеколог, Башҡортостандың һаулыҡ һаҡлау алдынғыһы, «Ҡатын-ҡыҙ һәм ир-ат һаулығы» клиникаһы табибы Рәүфә Йәнтилина. – Аҙналар буйына ҡанһырауға иғтибар итмәҫкә тырышып йөрөүсе гүзәл заттар бигерәк тә ауыл ерендә байтаҡ». Ғүмерен ҡатын-ҡыҙ сәләмәтлеген һаҡлауға арнаған Рәүфә Йәнмырҙа ҡыҙы йыш осраусы был сирҙең ни сәбәпле барлыҡҡа килеүе, уны асыҡлау, дауалау алымдары һәм ҡул һелтәп ҡарағанда ниндәй өҙлөгөүҙәргә килтереүе тураһында бәйән итә.\nСир нимәнән ғибәрәт?\nЫрыуҙан ҡалырҙан алда йәки унан һуңғы осорҙа байтаҡ ҡатын-ҡыҙҙың аналыҡ туҡымаһында үҙгәрештәр барлыҡҡа килә һәм яман булмаған шештәр килеп сыға. Аналыҡ тышсаһы полибын йышыраҡ осраҡлы рәүештә, ультратауыш тикшереүе үткәндә асыҡлайҙар. Был сир күберәк 40 йәште уҙған ханымдарҙа осрай, ләкин йәш ҡатындарҙа һәм ҡыҙҙарҙа ла булыуы ихтимал.\nАналыҡтың лайлалы тышсаһында ҡатланып, унда яман булмаған шеш барлыҡҡа килеүе полип тип атала. Диаметры 5-10 миллиметрға, ҡайһы берҙә 10 сантиметрға тиклем етеүе мөмкин. Полиптың берәү генә, шулай уҡ күмәк булыуы ихтимал. Улар, ҡағиҙә булараҡ, әкренләп арта. Сир шештең ҙурлығы менән түгел, ракҡа әйләнеү ихтималлығы менән ҡурҡыныс.\nНилектән барлыҡҡа килә?\nБәпес тапҡанда, аборт яһатҡанда, диагностика һәм операция ваҡытында туҡымаларҙың зарарланыуы ялҡынһыныуға, унан шешкә килтереүе мөмкин.\nСир йөклөлөк мәлендә, күремдән ҡалғанда һәм эндокрин система ҡаҡшағанда гормондар эшмәкәрлеге боҙолоу арҡаһында тыуыуы ихтимал. Аналыҡ тышсаһында ҡатлам үҫеүенә эстрогендарҙың күпләп етештерелеүе һәм прогестерондың кәмеүе лә йоғонто яһай.\nАналыҡ эсенә, түл биҙҙәренә енси юл менән күсеүсе зыянлы бактерияларҙың инеүе арҡаһында ла полип хасил булыуы бар.\nҺимереү, юғары ҡан баҫымы, нәҫелдән был сиргә әүәҫлек – былар барыһы ла ауырып китеү ҡурҡынысын арттыра.\nАуырға ҡалыуҙан һаҡлаусы спиралде оҙаҡ ваҡыт тотоу, иммунитет ҡаҡшауы, депрессия, организмдың эстрогендар күплегенән арына алмауы, аденомиоз, фибромиома һәм башҡа сәбәптәр ҙә сир ҡалҡыуға этәргес булыусан.\nАуырыу ҡайһы яҡлап ҡурҡыныс?\nВаҡытында асыҡланмаған, дауаланмаған полиптар етди өҙлөгөүҙәргә килтерә. Мәҫәлән, был сиргә дусар булыусыларҙың ҡан юғалтыу арҡаһында башы әйләнә, улар һуштан яҙа, аҙ ҡанлылыҡтан яфалана. Ялҡынһыныу көсәйеүе, эндометриоз, аденомиоз кеүек сирҙәр барлыҡҡа килеүе мөмкин. Ауырға ҡалыу һәм бәпес табыу мөмкинлеге кәмей. Полип туҡымалары тарҡалып, үлеүе үҙе үк ҙур хәүеф уята. Ә яман шешкә әйләнә икән, һаулыҡ, ғүмер ҡурҡыныс аҫтында ҡала.\nХафалы билдәләр тойоу менән шунда уҡ табипҡа мөрәжәғәт итергә кәрәк. Бөгөн был ауырыуҙы һис ауырлыҡһыҙ асыҡлап, уңышлы дауалайҙар. Ультратауыш тикшереүе ярҙамында шеш бармы-юҡмы икәнен, уның ҙурлығын билдәләйҙәр. Ҡайһы бер осраҡта аналыҡ эсенә махсус шыйыҡса индереп, рентген төшөрәләр. Шулай уҡ гистероскопия алымы, гистология тикшереүе лә киң ҡулланыла.\nДауалау алымы ниндәй?\nПолип ҙур булмаһа, киң таралмаһа һәм әсә артабан бәпес табырға ниәтләһә, дарыуҙар менән дауалайҙар. Ҡатын-ҡыҙ 40 йәштән уҙған һәм күп ҡан юғалтыуҙан яфалана икән, хирургик ысул ҡулланыла: шештәрҙе башлыса гистероскопия, лазер ярҙамында алып ташлайҙар.\nБигерәк тә ырыуҙан ҡалыр алдынан һәм унан һуң полиптарҙың яман шешкә әйләнеү ҡурҡынысы ҙур булыуын иҫтә тоторға кәрәк. Полиптары булған йәш ҡатындар һимереүҙән, шәкәр сиренән интеккәндә, был хәүеф уларға ла янай. Полип ракҡа әүерелгән осраҡтарҙы әленән-әле асыҡлайбыҙ, уның аҙмаған осорҙа беленеүе тулыһынса һауығыуға оло өмөт уята.\nПолип диагнозы ҡуйылһа, һис оҙаҡ һуҙырға ярамай. Ике күрем циклы дауамында күҙәтелгәндән һуң уны хирургик юл менән алырға тәҡдим ителә. Операциянан һуң табип һәр ҡатын-ҡыҙға шәхсән гормондар менән дауалау билдәләй.\nТағы бер мөһим кәңәшем: организмда гормондар нисбәтен тикшереп торорға кәрәк. Шулай уҡ ярты йылға бер тапҡыр күремдең 5-8-се көндәрендә кесе оса ағзаларына ультратауыш тикшереүе үткәреү мотлаҡ.


Йондоҙнамә (1-7 июль) » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Махсус биттәр » Йондоҙнамә (1-7 июль)\n01.07.2019 Йондоҙнамә (1-7 июль)\nАлдан төҙөгән маҡсаттарығыҙҙы яйлап бойомға ашырырһығыҙ. Был яҡтан бер ниндәй ҙә борсолоу булмаҫҡа тейеш. Ашыҡмай, һәүетемсә генә эшегеҙҙе дауам итегеҙ. Йомалағы хәлдәр иғтибар талап итер.\nТөп эшегеҙҙә үҙегеҙҙе ыңғай яҡтан күрһәтә алырһығыҙ, моғайын. Белем, тәжрибәгеҙ һәр саҡ эштәрегеҙгә булышлыҡ итер. Һуңғы арала үҙ көсөгөҙгә ышанысығыҙ артҡанын асыҡ тойорһоғоҙ. Башҡалар ҙа быны күрмәй ҡалмаҫ.\nВаҡ-төйәк мәшәҡәттәр баҫыр. Йыш ҡына баш күтәрергә лә ваҡытығыҙ булмаҫ. Һуңғы ваҡытта үҙ хаталарығыҙҙы күрмәй башланығыҙ. Йондоҙҙар был турала етди уйланып, һығымта яһарға кәңәш итә.\nАҙна төрлө ваҡиғаға бай булмаҡсы. Ваҡытығыҙҙы тыныс ҡына уҙғарырға мөмкинлегегеҙ булмаҫ та һымаҡ. Әллә ни ҙур уңыштарға өмөт итмәгеҙ. Сөнки дошмандарығыҙҙың йәнләнеп китеүе ихтимал. Был арала аралашыуҙарҙы мөмкин тиклем кәметегеҙ.\nЭштәрегеҙ һәйбәт барасаҡ. Буталсыҡ мәсьәләләрҙе лә еңел сисерһегеҙ. Эшегеҙҙән тулы ҡәнәғәтлек кисерерһегеҙ. Аралашыуҙа көтөлмәгән хәл булыуы бар. Ниндәйҙер кеше тураһында фекерегеҙ ҡырҡа үҙгәрер.\nҠайһы бер алдан ҡорған уй-маҡсаттарығыҙҙан әлегә баш тартырға тура килер. Ҡыйынлыҡтар күбәйер. Бәғзеләр сәфәрҙәрен кисектереп торорға мәжбүр булыр.\nТөп эшегеҙҙә булған мөнәсәбәттәрҙә үҙгәрештәр көтөлә. Өмөтлө яңы бәйләнештәр булдырырһығыҙ. Икенсе яҡтан, дошмандарығыҙҙы ла асыҡларһығыҙ. Һеҙҙе күрә алмаусылар ҙа бар. Үҙегеҙҙә көс-дәрт артҡанын тойорһоғоҙ, тиҙҙән бының кәрәге тейер.\nҺеҙҙе уңышлы аҙна көтә. Ваҡ-төйәк мәшәҡәттәр кәйефегеҙҙе боҙа алмаҫ. Күптәр оҙаҡ уй-фекер туплағандан һуң дөрөҫ һәм өмөтлө юл һайлар. Бәғзеләрҙең ҡайһы бер етди мәсьәләләргә ҡарата ҡарашы үҙгәрер.\nКешегә артыҡ ышаныусан булыуығыҙ төп эшегеҙҙә ҡайһы саҡ ҡамасаулап торор. Шулай ҙа һиҙелерлек ҡыйынлыҡтар булмаҫҡа тейеш. Шаршамбылағы хәлдәр киләсәктәге мәсьәләләр тураһында иҫкәртер.\nБыл арала эштәрегеҙ күбәйер. Уларҙың йомғаҡтарын оҙаҡ көтөргә тура килер. Шаршамбыла ниндәйҙер мәсьәләгә юлығырһығыҙ. Уның килеп сығыуында ғәйепте үҙегеҙҙән эҙләгеҙ. Йомала килем алырһығыҙ.\nТөп эшегеҙҙәге хәлдәр әлегә тотороҡло. Әллә ни мөһим ваҡиғалар көтөлмәй. Шәхси тормошоғоҙға күберәк иғтибар бирһәгеҙ, яҡшы булыр ине. Туғандарығыҙҙы күптән күргәнегеҙ юҡ. Ҡайһы бер мәсьәләләрҙе лә ыңғай хәл итерһегеҙ.\nЮлығыҙҙа ҡамасаулап торған етди ҡаршылыҡтар күбәйә һымаҡ. Улар менән көрәшеп, бәғзеләр көсөн юҡҡа әрәм итәлер, бәлки. Был турала ныҡлап уйларға ваҡыт еткәндер. Эшегеҙҙе яңыса ойоштормаһағыҙ, артабан алға китеүегеҙ бик шикле.


Песня «Рәнйетмә һин мөхәббәтемде» исполнителя Гайсар Миндигулов. Скачать или слушать онлайн\nПесня «Рәнйетмә һин мөхәббәтемде»\nСерле куҙҙэрен, алһыу йөҙҙәрен,\nВәғ(ә)ҙә итәләр бәхет төндәрен.\nНаҙлы ҡарашын, ҡара ҡаштарын,\nҺалған уйҙарға башын күптәрҙен.\nРәнйетмә, һин, оло мөхәббәтемде,\nЮҡ, өҙә күрмә, һин, минен өмөтөмдө!\nҺөйөү бит ул - Хоҙайҙын ин зур бүләге,\nБергә булыу теләгем.\nНинә янымдан урап үтәһен,\nМин һине өҙлөп һөйәм,\nӘ һин ятҡа китәһен.\nҮпкәләмә, иркәм, бер ҙә юҡҡа,\nАлыштырма мине ятҡа,\nРәнйетмә, һин, ин саф мөхәббәтемде,\nҺинә булған хистәрзе!\nНаҙлы һөйгән йәр, һинә юҡ тиндәр,


5 Март 2012, 10:46\nТөбәк башлығының матбуғат хеҙмәтенән хәбәр итеүҙәренсә, программаны дөйөм финанслау күләме 17 миллион 445 мең һумдан ашыу тәшкил итергә тейеш, уларҙан 14 миллион 825 мең һум – федераль бюджеттан алынған субсидия, ҡалғандары – республика бюджеты средстволары. Программа ярҙамында өҫтә атап әйтелгән граждандар категорияһы эшкә урынлашыу һәм үҙҙәренең килемен арттырыу өсөн өҫтәмә мөмкинлектәргә эйә буласаҡ. Программаның маҡсатлы күрһәткестәренә ярашлы, бындай 400 кеше эшле булмаҡсы. Бынан тыш, теркәлгән эшһеҙлек кимәле республикала 2012 йыл аҙағына 1,4 проценттан да артмаҫҡа тейеш.\nУказға ярашлы, программаны тормошҡа ашырыу мәсьәләһе буйынса Хеҙмәт һәм мәшғүллек буйынса федераль хеҙмәт менән Башҡортостан Республикаһының Халыҡ мәшғүллеге дәүләт хеҙмәте идаралығы хеҙмәттәшлек итәсәк. Төбәк Хөкүмәтенә программаны ваҡытында тормошҡа ашырыуҙы тәьмин итеү бурысы йөкмәтелде.\nТеги:президент указдарыэшкә урынлаштырыуинвалидтар


Беҙҙең ғорурлыҡ » "Урал" гәзите\nЯҡташтары уның менән хаҡлы ғорурлана, сөнки ул тыуған яғын сикһеҙ яратҡан кеше. Хаҡлы ялда булыуына ҡарамаҫтан, рәссам Фәйзрахман Абдрахман улы Исмәғилев әле лә тынғыһыҙ ижади тормош менән йәшәй. Былтыр ул, Ололар көнөнә арнап, Йөйәк урта мәктәбендә картиналарынан шәхси күргәҙмә ойоштороп ҡыуандырғайны.\nБыйыл да Фәйзрахман Абдрахман улы мәктәптә сираттағы күргәҙмәһен асты. Күргәҙмә рәссамдың төрлө йылдарҙа ижад иткән билдәле картиналарынан тора. Һуғыш темаһына арналған “Йылға буйында” картинаһы берәүҙе лә битараф ҡалдырмай. Картинала өләсәһе Емеш әбей менән улы Юлай яр буйында ултыра. Ошондай гүзәл тормош өсөн яу яланында башын һалған Яҡуп олатаһының пилоткаһын кейеп алған малай быуындар күсәгилешлеген һынландыра. Байтаҡ картиналар үткән быуат аҙағындағы ҡатмарлы ваҡиғалар тәьҫирендә тыуған. “Өйөрмә”, “Великандар” шуларҙан булһа, “Эйәр” картинаһындағы атһыҙ, һыбайлыһыҙ эйәр башҡорт ауылының киләсәге генә түгел, милләт киләсәге өсөн дә борсолоу нигеҙендә ижад ителгән. Күрше ауылда күп малайлы еҙнәһе уға инде үҙенә кәрәкмәгән эйәрҙе бүләк иткәс тыуған был картина. Яҡындарының, таныштарының, дуҫтарының портреттары байтаҡ. Уҡыусылар, ата- әсәләр күргәҙмәне ҡыҙыҡһынып ҡарай. Шуныһы ҡыуаныслы - яҡташыбыҙ мәктәпкә үҙенең тағы бер картинаһын бүләк итте. Хәҙер “Иртә”, “Малай” картиналарына “Йылға ярында” картинаһы ла өҫтәлде.\nФәйзрахман Абдрахман улы ҙур ижади пландар менән йәшәй. Ул яҡташтарының портреттар галереяһын булдырырға хыяллана. Яңыраҡ үҙенең бер уйы менән дә уртаҡлашты: “Ҡатмарлы Граждандар һуғышы осоро Йөйәк ауылын да урап үтмәгән һәм шул ваҡиғаларға арналған картинаны ла күңелемдә йөрөтәм”, - ти ул. Йѳйәк ауылында ижад итеү өсөн оҫтаханаһын да төҙөп бөтөп килә. Данлыҡлы яҡташыбыҙ ижадына тыуған яғы ҡанат ҡуйһын!


Баш ҡаланың хеҙмәт баҙарында ыңғай динамика күҙәтелә // Иҡтисад | новости башинформ.рф\nБаш ҡаланың хеҙмәт баҙарында ыңғай динамика күҙәтелә\n17:30, 19 июня 2012 Иҡтисад\nЙыл башы менән сағыштырмаса, Өфөлә эшкә урынлашыу кимәле күпкә күтәрелде. Шулай итеп, әгәр 2012 йылдың 1 февраленә ҡарата мәғлүмәттәр буйынса Башҡортостан баш ҡалаһында был күрһәткес 60,5 процентҡа тиң булһа, июнь башында ул 79,1 процент тәшкил итте. Йыл башынан алып Өфөнөң Халыҡ мәшғүллеге үҙәге йәмғеһе 8300-ҙән ашыу кешене эшкә урынлаштырҙы.\nШундай уҡ ыңғай динамика Өфөлә эш эҙләүселәр һанының кәмеүендә лә күҙәтелә. Хеҙмәт баҙарында көсөргәнешлек коэффициенты, йәки бер вакансияға дәғүә итеүсе эшһеҙ граждандар һаны, 1,1-ҙән (2012 йылдың ғинуары) 0,4-кә (ошо уҡ йылдың июне) кәмене.\nРәсми рәүештә теркәлгән эшһеҙлек кимәле, ағымдағы йылдың 1 ғинуары менән сағыштырмаса, 1 июнгә 1,59-ҙан 1,38 процентҡа тиклем кәмене, тип хәбәр иттеләр Өфөнөң Халыҡ мәшғүллеге үҙәгенән.


Ялсы ауыл Советы (Күгәрсен районы) — Башҡорт Википедияһы\nЯлсы ауыл Советы\n884 кеше (1 ғинуар 2018)\nЯлсы ауыл Советы — Рәсәй Федерацияһы Башҡортостан Республикаһы Күгәрсен районы муниципаль районының муниципаль берәмеге.\nАдминистратив үҙәге — Ялсы ауылы.\n1048 ↗1078 ↘1016 ↘978 ↘941 ↘921 ↘895\n1 Ялсы ауыл, административ үҙәк ↘222\n2 Хоҙайбирҙин ауыл ↘378\n3 Түбәнге Һапаш ауыл ↘296\n4 Вәлит ауыл ↘74\n5 Юлбаш ауыл ↗35\n6 Киров утар ↗11\nВәлитов Заһир Суфиян улы (1940 йылдың 1 ноябрендә тыуған) — актер, БАССР-ҙың халыҡ артисы.\nМусин Сәфәр Ғәйсәр улы (5 ноябрь 1948) — «Салауатстрой» тресында ташсылар бригадиры, Хеҙмәт Даны орденының тулы кавалеры.\nХоҙайбирҙин Шәһит Әхмәт улы (9 октябрь 1896 — 21 декабрь 1924) — революционер, партия һәм дәүләт эшмәкәре, яҙыусы.\nhttps://ba.wikipedia.org/w/index.php?title=Ялсы_ауыл_Советы_(Күгәрсен_районы)&oldid=961487 ҡабул ителгән


Урамда боксерҙар көс һынаша | ГТРК «Башкортостан» — Новости Уфы и РБ\nУрамда боксерҙар көс һынаша\n26 сентября 2019 — 11:47 ГТРК «Башкортостан»\nМәҙәк кенә хәл менән осрашты Өфө ҡалаһында йәшәүселәр. Йәйәүлеләр өсөн йәшел ут тоҡаныу менән, бер нисә егет “зебраға” йүгереп сыҡты һәм үҙ-ара төртөшә башланы. Боксер бирсәткеләре кейгән йәштәр быны уйын рәүешендә атҡарҙы, шуға ла бер теш тә һынманы, танауҙар ҡанаманы, ҡулдар һыҙырылманы. Араларында судья һымаҡ ир кешенең йүгереп йөрөүе лә бәлки үҙ өлөшөн индергәндер. Урам сатындағы светофорҙа йәшел ут һарыһы менән алышына башлауға “боксерҙар” йүгереп китеп барҙы.\nНимә булды был? Моғайын, сәләмәт тормош алып барырға өндәгән флэш-мобтыр тип ышанғы килә.


Радиация нимә ул? (Чернобыль АЭС-ындағы фажиғәгә - 30 йыл) » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар таҫмаһы » Радиация нимә ул? (Чернобыль АЭС-ындағы фажиғәгә - 30 йыл)\n15.04.2016 Радиация нимә ул? (Чернобыль АЭС-ындағы фажиғәгә - 30 йыл)\nБөгөн радиацияның кеше организмына тәҫьире тураһында һөйләшәйек.\nДөйөм әйткәндә радиация тип матдәләрҙе ионлаштырыусы күҙгә күренмәгән нурҙарҙы әйтәләр. Нур ағымдары менән фотондар, элементар өлөшсәләр, атомдарҙың бүленеү ярсыҡтары күсә. Күренгән яҡтылыҡ, ультрамиләүшә һәм инфраҡыҙыл нурланыш радиацияға инмәй.\nИонлаштырыусы нурланыштың ике төрө була:\n- ҡыҫҡа тулҡынлы электр магнитлы нурланыш (юғары энергиялы фотондар ағымы) – быға рентген нурҙары, гамма-нурланыш инә,\n- өлөшсәләр ағымы – быға бета-өлөшсәләр, нейтрондар, элементар өлөшсәләр һәм альфа-өлөшсәләр.\nИонлаштырыусы нурланышты тәбиғи һәм яһалма сығанаҡтар булдыра. Тәбиғине радионкулидтарҙың радиоактив таралыуы, Ҡояштағы термоядро реакциялары, йыһан нурҙары инһә, яһалмаһына иһә ядро реакторҙары, рентген аппараттары, циклотрон,синхрофазатрон, синхротрон кеүек элементар өлөшсәләрҙең ускорителдәре инә.\nИонлаштырыусы нурҙар кеше һәм башҡа организмдар, үҫемлектәр өсөн бик зыянлы. Улар күҙәнәктәрҙә ирекле радикалдар барлыҡҡа килтерә. Ҙур күләмдәге радиация кешелә нур ауырыуы – лучевая болезнь яһай. генетик яҡтан мутациялар барлыҡҡа килә.\nКешеләр күбеһенсә үҙ тормошонда флюорография үткәндә - медицинала ҡулланылған рентген нурҙары менән осраша. Унда тикшеренгәндә артыҡ доза бирелмәй, оператор махсус һаҡланған бүләмәнән идара итә.\nӘ бына Чернобылдә кешеләр атом реакторы шартлағандан һуң актив зонанан сығарып ташланған радиоактив графит, ядро яғыулығы, реактор янғандан күтәрелгән радиоактив өлөшсәләре булған төтөн, зарарланған саң менән осрашҡан. Блок янындағы эштәрҙән һуң графит һәм яғыулыҡ бер урынға йыйылған. Ә бына төтөн һәм саң менән таралған радиоактив өлөшсәләр бар ерҙе зарарлаған. Иң мәкерлеһе шул булып тора инде.\nРадиоактив альфа, бета, гамма нурҙарҙан һаҡланыу юлдары ла бар. Уның өсөн ҡурғаштан, кирбестән, бетондан эшләнгән ышыҡланыу ҡулланыла. Улар ҡалыныраҡ булған һайын яҡшыраҡ.\nЧернобыль буйынса фотоларҙы ҡарағанда бер урында тупланған техниканы йыш күрергә мөмкин. Уларҙы “могильник” тип атайҙар, рәсми рәүештә “отстойник зараженной техники” тип атала. Рәт-рәт менән янғын һүндереү, ябай йөк машиналары,автобустар, еңел автомобилдәр, хәрби техника, тракторҙар теҙелгән. Ара-тирә вертолеттар ҙа күренә.\nТехника тимере радиацияны туплай, һеңдерә. Уны һепереп, йыуып бөтөрөп булмай. Машинанын кабина тимере иплап кена бета, гамма нурланыш бирә, уны дозиметр ғына күрә. Кеше белмәй шул машинаға ултырып йөрөһә тиҙ генә яман шешкә - рак ауырыуына бирешә, һаулығы ҡаҡшай.\nЯман шеш ауырыуы ниҙән барлыҡҡа килә?\nЯман шеш - рак ауырыуы ул күҙәнәктәрҙең "боҙолоуынан" килә. Кеше организмында һәр секунд һайын күҙәнәктәрҙәге генетик мәғлүмәтте һаҡлаған хромосомалар ике миллион тапҡыр үҙгәреп тора. Ләкин был үҙгәрештәр тиҙ генә күҙәнәктәр эсендә төҙәтелә.\nҠайһы бер күҙәнәктәрҙәге хромосома "авариялары" төҙәлмәһә, уларҙы иммун системаһы юҡҡа сығара. Лимфоциттар уларҙы табып ала ла һәм Т-киллер тигәндәре үлтерә.\nРак ауырыуы нимәнән барлыҡҡа килә? Ҡайһы берендә лимфоциттарҙың "башкиҫәрҙәр"е - Т-киллерҙар хромосомаһы боҙолған күҙәнәкте күрмәй. Ә ниңә күрмәй - медицина быны асмаған.\nТ-киллерҙан ҡасып ҡотолған боҙоҡ күҙәнәк үҫешә башлай, яҡын-тирәләге туҡымаларҙы емерә, үҙгәрә башлай. Боҙоҡ күҙәнәкте организм яҡшы күҙәнәк тип иҫәпләүе яман шеште - ракты сығара инде.\nРак үҙәгендә боҙолған генлы күҙәнәктәр икенсе органдарға тарала - метастазалар барлыҡҡа килә.\nРадиация, атап әйткәндә ионлаштырыусы альфа-бета-гамма нурҙар күп күҙәнәктәр бүленгән урындарҙы - ирҙәрҙең күкәйҙәрендәге сперматозоид эшләүсе органдарҙы/ ҡатын-ҡыҙҙың күкәйлектәрен, простата биҙен, һөйәк эсендәге ҡан мейеһендәге күҙәнәктәрҙе вис генетик яҡтан емерә, хромосомаларын үҙгәртә. Бер юлы иммун системаһы юҡҡа сыға - тимәк ракка ҡаршы көрәшеп булмай. Радиацияға эләккәндәр тиҙ генә импотенцияға, фригидлыҡҡа, аҡ ҡанлылыҡ - лейкозға бирешә.


Май | 2021 | АСП Аскаровский сельсовет МР Бурзянский район Республики Башкортостан\nЯНҒЫН ХӘҮЕФҺЕҘЛЕГЕ. Йәй айҙары ауылда һәм ҡырҙа, көндәр бер аҙ ямғырһыҙ торһа янғын ҡурҡынысы арта.Янғынды булдырмаҫ өсөн иң тәүҙә һәр кеше түбәндәге хәүефһеҙлек ҡағиҙәләрен боҙмаҫҡа һәм теүәл үтәргә тейеш: 🚫 урманда, ҡырҙа, ял иткәндә йәки төрлө эш башҡарғанда елле йәки ҡоро … Читать далее →\nҺыу инеү ҡағиҙәләре ! 1. Таныш булмаған урында, күпер аҫтында, быуала йөҙмәгеҙ. Махсус йыһазландырылған, йәиһә электән һыу инеү өсөн һайланған урындарҙа ғына һыу инергә мөмкин. Билдәһеҙ урында һыуға һикереү һәм сумыу ҡурҡыныс. 2. Һыуға ҡапыл төшөргә ярамай, тәүҙә аяҡ-ҡулдарығыҙҙы сылатып, яйлап ҡына сикәнес алырға кәрәк. 3. Һауа торошо насар булғанда яр буйында ҡалығыҙ. Насар һауа торошонда йөҙөргә лә, кәмәлә сығырға ла ярамай. 4. Һыуҙа 20–30 минуттан ашыу булмағыҙ. Өшөүҙән тән тартыша башлауы мөмкин. Һыу һыуыҡ булғанда – айырыуса. Һыуға тәрән инергә кәрәкмәй, бигерәк тә, әгәр йөҙә белмәһәгеҙ йәки насар йөҙһәгеҙ. Үҙ көстәрегеҙҙе һәр ваҡыт иҫәптә тотоғыҙ. 5. Һыу буйында иҫерткес эсемлектәрҙән баш тартығыҙ. Һауа температураһы юғары булғанда, иҫерткес эсемлектәр хәлдең насарайыуы, ҡан баҫымы күтәрелеүе, хроник йөрәк-ҡан системаһы, ашҡаҙан-эсәк тракты сирҙәренең киҫкенләшеүенә килтерергә мөмкин. Иҫереү хәлендә һыуға инеү тураһында, хатта, һүҙ алып барылмай. 6. Яр буйында бәләкәс балаларҙы ҡарауһыҙ ҡалдырмағыҙ. Балалар өлкәндәр ҡарауы аҫтында булырға тейеш. 7. Тын тултырылған матрастарҙа һәм йөҙгөстәрҙә йөҙгәндә бик һаҡ булығыҙ. Кинәт сыҡҡан ел йә йылға ағымы ярҙан алыҫҡа алып китеүе, йә булмаһа, тулҡындың уны әйләндереүе бар. 8. “Һыу инергә ярамай!” тигән билдә ҡуйылған урында һыу инеү ҡәтғи рәүештә тыйыла. 9. Ҡомда ҡыҙынғанда, эҫе үтмәһен өсөн баш кейеме кейергә онотмағыҙ


Ул аңлай, ҡулланыусы булараҡ үҙ хоҡуғын яҡлай - Бөтә Япония онлайн юрист. Юпонский хоҡуҡи портал адвокат ҙур.\nУл аңлай, ҡулланыусы булараҡ үҙ хоҡуғын яҡлай\nҺеҙ беләһеңме, ни һаталар аҡш булараҡ, һеҙ билдәле бер хоҡуҡтарға эйә булған, ғәмәлдә уларҙың законһыҙ рәүештә предприятие ҡатнашыуға ҡамасаулай, тип, һеҙҙе алданымЗакон ҡулланыусылар күп аспектлы булып, ул бар, улар барыһы ла тиерлек өйрәнелмәгән була. Әммә һеҙ тоторға тейеш был закон менән түгел, шул тиклем өйрәндем, ни телисез икән.\nҠушма штаттары-илдең мөмкинлеге, аҙыҡ-түлек һәм хеҙмәттәргә эш ҡасан етә.\nӘммә, шул тиклем күп төрлө һәм арзан аҙыҡ-түлек менән сервис, мутлыҡ хәүеф, юғары һәм жульничество урлашыу мөмкин булманы. Был бик ҡулланыусылар өсөн еңел булһын, ҡорбан булырға сомнительна банк, автодилер, коллекционерҙар һатып йәки йөкләмә. Бәхет, дәүләт ҡушма штаттары хөкүмәте, федераль закон һәм шулай, мутлыҡ жульничество ҡулланыусылар һәм уны яҡлап сыҡты. Бер мутлыҡ зонаһы, мутлыҡ күтәрә автор. Һуңғы статистика мәғлүмәттәренә ярашлы, мутлыҡ Автор юғалта, нисек көтөлә, буласаҡ миллиард долларҙан ике долларға тиклем арта 2015 йылда 2017 йылда алты миллиард доллар. Автоматик схемалары булған ҡатмарлы мутлыҡтарға, хәйләкәр һәм уйланылған. Автор ниндәй стадияла автомобилдәр һатыуҙа мутлыҡҡа бара алмайым. Хатта күп кенә кеше түгел, тип шикләнә улар файҙаланыу күпкә һуңыраҡ инде, эшләргә лә эшләргә алмай, ҡасан улар автомобиль йәки түләүҙәр, пишется. Әгәр һеҙ, тип иҫәпләй дилә автор булды һеҙҙең менән үҙ-ара эш фиктив, йәғни иң яҡшы мөрәжәғәт иткән автор-адвокат-мошенник. Дилә тотоу һәм ҡулланыусыларҙың хоҡуҡтарын яҡлау тураһындағы ҡануниәт һыу һаҡлау яуаплылыҡ һеҙҙә була, һеҙҙең ярҙам кәрәк тик юристар, үҙенең хоҡуҡтарын бойомға ашырыу һәм аңлау өсөн.\nМөрәжәғәт итеүселәрҙе ҡулланыусылар хоҡуҡтарын закон, предприятиеларҙың менән көрәшеү мөмкинлеген бирә, кешеләргә, уларҙың үҙ клиенттары алдан.\nБыл ҡағиҙә һатылған тауарҙар һәм хеҙмәттәр ғәҙел, яуаплы уҡ ҡулланыусыларҙың һатыусыларға. Һатып алыусыны алдап булмай йәки уларҙы тыйып мутлыҡ ярҙамында табыш. Ҡулланыусы булараҡ дәүләт һаҡлауына, федераль закон һәм шулай. Шулай уҡ ҡулланыусылар хоҡуғына эйә компанияны судҡа биреп, уларҙы практикала фиктив йәки алдаҡ менән шөғөлләнә.\nИң киң таралған мутлыҡ бер төрө, ҡасан ҡулланыусы хәлең ныҡлы булмаһа, мәҫәлән, автомобиль һатып алынған.\nҠулланыусылар мәғлүмәт шул тиклем күп булған кеүек, автодилер, улар ҡасан һатып алырға автомобиле барлыҡҡа килә.\nБыл уның өсөн үпкә дилә эшләй, уларҙы файҙалана белергә.\nБәхеткә күрә, был эшмәкәрлек төрөн ҡулланыусылар хоҡуҡтары тураһында закон тыймай. Предприятиелар ҡулланыусылар дәғүәләр белдерергә хоҡуғы бар, шул иҫәптән автодилер, улар алдаҡ менән шөғөлләнә практика, һо н одометр автомобилдәр кеүек, джен килем буйынса кредит заявкаларын заявитель транспорт тарихы йәки алдағы автомобиле ҡаплай. Судиться ҡатмарлаштыра подержанный машиналар һатып ала. Күпселек осраҡта, әгәр һеҙҙең автомобиль һатып алыуға тотоноу, уны һатыу “кеүек булды."Был хәл иткес әһәмиәткә эйә, ҡасан һатып алырға автомобиле тотоноу тураһында һүҙ бара. Әгәр һеҙ машинаны һатып алыу"кеүек була", тимәк, һатып транспорт сараларының торошо өсөн яуаплы түгел. Шуға күрә, әгәр һеҙ уның эшләгәндән һуң, уны һатыуҙан баш тартһа, һеҙ застряла. Әммә, ҡайһы бер осраҡта, һеҙ судҡа бирә ала подержанный машиналар, хатта әгәр һеҙ машинаны һатып алынған “кеүек буласаҡ."Бына бер нисә миҫал, ул һеҙҙе судҡа бирә ала ине.\nПодержанный машиналар һатып алыу менән шөғөлләнә һәм улар һатып алырға күптән әгәр ҙә һеҙгә ниндәй ҙә булһа әйбер үтмәҫ, улар һеҙҙе судҡа бирер ине.\nМутлыҡ менән һөйләшеү автоматик яҡшы адвокатҡа барығыҙ, билдәләү өсөн, әгәр һеҙ эштәре булды. Тотонолған автомобиль һатып алыу проблемаһы булмаһа, һеҙҙең менән осрашты.\nӘгәр был шулай икән, һеҙгә ҡыҙыҡ булыуы мөмкин, тип доклад автосалон.\nСездә хоҡуғы бар, ҡасан һатып алырға автомобиле тураһында һүҙ бара.\nӘгәр һеҙ проблемалар менән осрашҡанда, һеҙ хәбәр автосалон. Бына өс аҙым, һеҙ күрергә тейеш, улар өсөн докладтар автосалон: һеҙ таба аласыз идеаль автомобилдәр, килешеүгә ҡул ҡуйыу, йөрөү өсөн генә табамын, тип, һеҙ алдан автодилер. Был мөмкин хәл был Дилә әгәр килешеү боҙолһа, улар һеҙ ҡул ҡуйығыҙ, һеҙ һакларға тейеш. Мутлыҡ өсөн улар яуаплылыҡҡа тарттырыла ала ине. Шулай итеп, “килешеүҙе боҙоу."Договор килешеү юридик яҡтан мотлаҡ булып тора, тимәк, ике яҡ та риза булырға тейеш.\nМәҫәлән, әгәр һеҙ вәғәҙә 30 көн гарантия килешеүе, ә гарантия йөкләмәләрен үтәүҙән баш тарта дилә һаналған “килешеүҙе боҙоу."Әгәр ҙә һеҙ, тип иҫәпләй дилә автор йәки һатып килешеүҙе боҙа, йәғни регресс сездә хоҡуғы бар.\nАвтор был хәрәкәт менән яҡшы бәйләнеш адвокат план-мошенник. Автор адвокат-эштән бушамаған һәм ярҙам итәсәк һезгә тамғаларға һеҙҙең ҡарарға мөмкин, әгәр дилә һатып йәки ғәмәл һаналған “килешеүҙе боҙоу."Ҡулланыусылар адвокаты, ҡайһы берҙә уларҙың атай ҡулланыусылар хоҡуҡтарын яҡлау буйынса адвокаттар, ярҙам итә алалар һезгә, әгәр ҙә һеҙ, тип иҫәпләй мутлыҡ һеҙ объекттарында булды.\nАдвокат менән ҡулланыусыларҙың ҡайһы бер мәсьәләләрҙә ярҙам итә ала, реклама продукттары һәм дилә ялға автор мутлыҡ өсөн яуаплы.\nҠулланыусылар хоҡуҡтарын яҡлау тураһында, йәки адвокат практикаһы намыҫһыҙ эш фиктив ҡаршы үҙ хоҡуҡтарын яҡлап ярҙам итә.\nGründung in Japan - Start Online


Һүрәт төшөрөү, көй яҙғандағы һымаҡ, әҙәбиәттә лә ижад серҙәре бар инде. Уларҙың ҡайһы берҙәрен ябай һүҙҙәр менән аңлатып та булмаҫ кеүек. Әйтәйек, ҡасан күңеленә илһам ҡошо ҡунырын бер кем дә белмәй. Ә ҡайҙан килә һуң ул? Ошо мәлде файҙаланып ҡалыу – оло бәхет. Башта тыуған фекер эске моң менән ҡушылып, йөрәктә ритм-рифмаларға һалынып сыңлай башлауын илһам килеү йәки күңел ҡанатланыуы, тип атайым мин. Әгәр ул ваҡытта башҡа эштәр менән шөғөлләнергә мәжбүр булһаң, шунан да ҡыйыны юҡ. Үҙең менән бергә тыуымға килгән шиғырҙарың да өҙгөләнә кеүек. Сөнки башҡаса әле сыңлағанса яҙылмаясаҡ, әгәр күпмелер ваҡыттан һуң уға әйләнеп ҡайтырға тура килһә лә. Фекере шул уҡ ҡалһа ла, моңо икенсе буласаҡ. Тимәк, ул инде башта шиғыр итеп тыуҙырыласаҡ. Был хаҡта мин йәшерәк саҡта ошондай шиғыр ҙа яҙғайным:\nТупраҡ та, мин дә бик зарығып,\nҠорғаҡһынып бөтһәк тә түҙәбеҙ,\nИкебеҙ ҙә – сабыр.\nТупраҡҡа дым кәрәк хәҙер үк,\nӘ миңә – илһам.\nШиғырҙар ҙа тиҙерәк тыуа бит ул,\nАҡ болоттар йыя күк йөҙө –\nАҡ ямғыр булыр.\nТупраҡта үлән үҫеп сығыр,\nКүңелемдә – шиғыр...\nҺәләттең тыумыштан килеүенә шигем юҡ. Ә инде ғаиләлә ул үҫешә, тулылана ғына.\nТуған тел, һүҙ көсөн тойоп, халыҡ мәҡәлдәре, әйтемдәре менән һөйләшеп, йор һүҙҙәр, уйын-көлкө менән күңел күтәреп, ер-һыу атамаларының тарихын, легендаларын белеп, кистәрен әкиәттәр тыңлап, йомаҡтар, таҡмаҡтар әйтешеп, йырҙар йырлашып йәшәгән егәрле ябай колхозсы ғаиләһендә тыуып үҫтем.\nБыл йәһәттән бигерәк тә әсәйем Хөмәйрә Сафа ҡыҙы ысын халыҡ ижадсыһы ине. Ул йырҙарҙың һүҙҙәрен дә, көйҙәрен дә үҙе сығарып йырлар булды. Билдәле халыҡ йырҙарын, ваҡыт, урынын тап килтереп, үҙ һүҙҙәре менән башҡарҙы. Уның ҡайһы бер йырҙарын ауылдаштарым әле лә яңғырата. Улдарым Артур менән Урал берәүһен экранлаштырып, хатта ҙур сәхнәгә алып сыҡты. «Урал моңо» фестивалендә башҡарҙылар. Туй, юбилей, ҡаҙ өмәһе кеүек ҙур байрамдарҙың, хәҙергесә әйтһәң, сценарийҙарын да үҙе төҙөй һәм мәжлестәрҙе бик ҡыҙыҡлы, фәһемле итеп алып бара торғайны. Ҡунаҡта Хөмәйрә ҡатнашһа, бармай ҡалмайбыҙ, тиерҙәр ине.\nОшондай әсәйҙән тыуып, уның илһамлы ҡанаты аҫтында тәрбиәләнеп, нисек шиғриәткә битараф булмаҡ кәрәк? Мәктәптә уҡый башлағас та ул өйгә «Пионер» журналы, «Башҡортостан пионеры», «Совет Башҡортостаны» гәзиттәрен яҙҙыртты. Һәр барғанында Өфөнән, район үҙәгенән балалар өсөн сығарылған китаптар алып ҡайтты. Кистәрен уларҙы ҡысҡырып уҡый инек. Өйгә бирелгән шиғырҙарға өҫтәп, бүтәндәрен дә ятлата торғайны. Был ғәҙәт минең үҙемә лә оҡшап китте. V синыфтан ете саҡрым алыҫлыҡтағы һигеҙ йыллыҡ мәктәпкә йөрөп уҡыған йылдарҙа ҡышын-йәйен юл буйы шиғыр, поэмалар ятлай торғайным. Үҙемә ныҡ оҡшағандарын мәктәп, клуб сәхнәләренән тасуири итеп һөйләнем. Район, республика конкурстарында ҡатнаштым. Иң тәүге тыңлаусым да, тәнҡитсем дә, илһамландырыусым да әсәйем булды. Уҡытыусыларыма ла бик рәхмәтлемен. Һәр береһе бәләкәй генә уңыштарыма һөйөнөп, ихлас күтәреп, дәртләндереп торҙолар.\nБишенселә уҡығанда тәүге яҙмаларымды ла уҡытыусыларым ебәргән «Башҡортостан пионеры» (хәҙерге «Йәншишмә») гәзитенә. Ә редакциянан минең исемгә хат килеп төшөүе мәктәптә оло ваҡиғаға әйләнде.\n«Ҡәҙерле Гөлфиә һеңлем! – тип яҙылғайны унда. – Ҡыҙғанысҡа ҡаршы, шиғырҙарыңды гәзит биттәрендә баҫтырып сығара алмайбыҙ. Сөнки унда шиғри образдарың төҫһөҙ, рифма-ритм аҡһай».\nМиңә «ҡәҙерле Гөлфиә!» тип яҙған апайҙы үҙем дә йәлләп бер булдым. Яҙмаларымды баҫырға бик дәртләнгәндер ҙә, «их, ҡыҙғаныс, баҫып булмай шул», тип һаман да бойоғоп, көйөнөп йөрөйҙөр һымаҡ тойолдо. Әйҙә, күңеле булһын, тағы ла яҙып ебәрәйем, тип уйлайым. Миндә тема күп ул. Тик бына төҫлө образдар нисегерәк икән дә ритм-рифма тигәндәре нимә икән? Үткән шиғырҙарымда булған бит инде улар, тик аҡһағандар ғына. Аҡһаҡ кәзә, аҡһаҡ тауыҡ, һыйыр күргәнем бар. Фронтовик Сабир ағайҙың бер аяғы аҡһай. Ә ритм-рифма дүрт аяҡлымы икән, әллә ике аяҡлымы? Нисек аҡһатмаҫҡа икән һуң уларҙы?! Әсәйем дә ишеткәне юҡ икән. Әҙәбиәт уҡытыусыһынан һорарға ҡушты. Гөлйыһан апай аңлатып ҡараны. Тулыһынса аңлап етмәһәм дә, башыма ниҙер инде һымаҡ. Яңы шиғырымды икәүләп тикшереп, матурлап сыҡтыҡ. Шулай ҙа өйгә ҡайтҡас, шиғырҙарҙы ҡыҙыл, йәшел, зәңгәр ҡәләмдәр менән күсереп яҙҙым. Образдары төҫлөрәк булыр, бәлки. Хәрефтәре лә тигеҙ килеп сыҡты. Береһе лә аҡһаҡ-туҡһаҡҡа оҡшамаған.\nТик ай самаһы ваҡыт үтеүгә тағы ла хат килеп төштө редакцияның әҙәбиәт бүлегенән. Йөкмәткеһе лә оҡшаш: «Ҡәҙерле Гөлфиә һеңлем! Ҡыҙғанысҡа ҡаршы...»\nШиғыр яҙыуға дәртем кәмене. Күңел өсөн яҙһам да, бер ҡайҙа ла ебәрмәнем. Бер кемгә лә уҡытҡым килмәне. Яҙға табан әсәйем ҡеүәтләп, тағы бер дәфтәр шиғырҙарымды редакцияға ебәртте шулай ҙа: «Күңелем һиҙә: былар, моғайын, баҫылыр», – тине. Мин генә бер яңылыҡ та көтмәнем. Шиғырҙарҙы ятлау ҙа оҡшай. Шул етмәгәнме ни?!\nБер көн мәктәпкә барып инһәм, уҡыусылар гөж килә. Бер гәзитте хатта стенаға йәбештереп ҡуйғандар. Ур-ра! Минең бер шиғырым гәзиттә баҫылған икән. «Таң» тип исемләнгәне:\nКөнсығышы таң нурҙары менән\nАлһыу-ҡыҙыл төҫкә буялған.\nӘйтерһең дә, ҡояш сығышына\nҠыҙыл байраҡ ҡаҙап ҡуйылған!\nНиндәй матур иртә!\nБөтә донъя нурға ҡойона.\nНурҙар менән бергә ер йөҙөнә\nБәхет ҡойолғандай тойола.\nБына шулай. Ә ниңә, IV синыф уҡыусыһы өсөн был шиғыр насар түгел, шулай бит? Тәүге строфаның рифмаһы саҡ ҡына аҡһай инде аҡһауын, ә барыбер төп образы үҙенсәлекле һәм хәтерҙә ҡалырлыҡ: төҫлө сәйәси-лирик образ.\nУл саҡта колхоз үҙәгендә урынлашҡан һигеҙ йыллыҡ ҡына булған Себенле мәктәбен тамамлағас, район үҙәгендәге 1-се мәктәптә белем алырға тура килде. Мин «Башҡортостан пионеры»нда әллә күпме шәлкем шиғырҙары, әкиәттәре донъя күргән башлап яҙыусы шағирә булып танылғайным инде. Башҡа фәндәрҙән дә уҡыуым һәйбәт. Етмәһә, тағы ла бер ҡыуаныс: беҙҙе Себенле мәктәбендә урыҫ теле һәм әҙәбиәтенән белем биргән яратҡан педагогыбыҙ Тайфа Шакир ҡыҙы Ғәбитова башҡорт теле һәм әҙәбиәтенән уҡыта. Ул үҙе лә нәфис әҙәбиәтте бик ярата. Заманында Өфөнөң данлыҡлы 1-се интернат-мәктәбендә Рәми Ғарипов менән бергә уҡыған. Күренекле яҙыусылар менән яҡындан таныш. Интернатта йәшәүе күңелле лә, тик шиғыр яҙыу өсөн тыныслыҡ, яңғыҙлыҡ кәрәк. Хәлемде аңлап, Тайфа апай әҙәбиәт кабинетының асҡысын миңә биреп китә. Кистәрен шунда инеп дәрес әҙерләйем, нәфис әҙәбиәт уҡыйым, шиғыр яҙам.\nМине мәктәптең һәр сараһына тиерлек йәлеп итәләр: сценарийҙар-шиғырҙар яҙам. Шул саҡтағы уҡытыусыларыма ла бик рәхмәтлемен. Уларҙан күңелде китерлек кире ҡараш тойманым. Киреһенсә, бөтәһе лә ҡурсаланы, ижадҡа дәртләндереп торҙо. IX – X синыфтарҙа уҡығанда, конкурста еңеп, Башҡортостан телевидениеһында балалар редакцияһының тәүге алып барыусыларының береһе булдым. 1-се интернат-мәктәптә уҡып йөрөгән Салауат Килдин тигән малай менән (бына яҙмыш: байтаҡ йылдарҙан һуң ул ошо радио-телевидение Дәүләт Комитетының генераль директоры булып эшләне) балалар өсөн тапшырыуҙар алып барыу өсөн аҙна һайын Раевканан Өфөгә килә инем. Ул саҡта алдан яҙыу тигән нәмә юҡ, тура эфир. Ни эшләптер ҡурҡманым да, оялып та торманым. Был тапшырыуҙар ҙа артабанғы ижадым, буласаҡ һөнәремде һайлау өсөн үҙенсә бер этәргес көс тә, тәжрибә лә булғандыр.\nХ синыфта уҡығанда беҙҙең мәктәпкә Өфөнән бер төркөм студент-практиканттар килеп төштө. Араларында Рәшит Шәкүр, Ирек Кинйәбулатов, Тимер Йосопов, Риф Мифтахов, Риф Тойғонов тигән йәш шағирҙар бар ине. Улар килгәс, мәктәп тормошо тағы ла йәнләнеп китте: көн дә тематик синыф сәғәттәре, әҙәби осрашыуҙар, йыр-моң, шиғриәт кисәләре... Минең баһа китте күтәрелеп, сөнки, йәш шағирә булараҡ, был сараларҙың һәр береһендә үҙемде лә ҡатнаштыралар. Етмәһә, улар матур итеп фотолар менән биҙәп, район, хатта республика гәзиттәре биттәрендә яҡтыртыла. Бигерәк тә «Ленинсы» (хәҙерге «Йәшлек»), «Совет Башҡортостаны» («Башҡортостан») гәзиттәре әүҙемлек күрһәтә.\nКүңел күтәренке, ышаныс ҙур, 16 йәшлек дәртле, ҡанатлы осор, етмәһә, шаулап-гөрләп яҙ килә. Шундай саҡта нисек күңелдә шиғыр тыумаһын?!\nКөн дә улар яҙылып ҡына тора. Хатта бер ҙур дәфтәр булып китте. Уны яҡташым Рәшит Шәкүр ағай Өфөгә алып ҡайтып китте. Күп тә үтмәй, «Таныш булығыҙ, яңы исем: Гөлфиә Юнысова!» тигән баш аҫтында «Совет Башҡортостаны» гәзитендә бер шәлкем шиғырҙарым донъя күрҙе. Саҡ ҡына алдараҡ әҙәбиәт, сәнғәт бүлеге мөдире, күренекле шағир Рәми Ғарипов ағайҙың хаты килеп төштө. Уны мин әлегә тиклем ҡәҙерләп һаҡлайым. Бына ул:\nШиғырҙарыңды һаман баҫтырып сығара алманыҡ әле. Сығырҙар, бер аҙ сабыр ит, йәме.\nБеҙҙең поэзияға тағы бер ышаныслы, үҙенсәлекле, фекерле шағирә килә – ул һин, Гөлфиә. Һинең үҙ йондоҙоң бар. Йондоҙло булып тыуғанһың – өләсәйеңә, әсәйеңә, Ер-әсәкәйгә һәм халҡыбыҙҙың шиғри тәбиғәтенә рәхмәт.\nБашҡорт шиғыры йәшәр әле, йәшәр! Йәшәтеүселәре уның тағы ла ишәйһен. Туҡтама, эҙлән һәм иң мөһиме – маһайма! Маһайған кеше – үҫмәй, кире сүгә башлай.\nҺине маҡтарҙар – һаҡ бул!\nӘле бик күп эшләргә кәрәк! Халҡыбыҙ рухын башҡа халыҡтарға ла танытыр өсөн әле беҙҙә бик күп нәмә эшләнмәгән. Һиңә лә эш етерлек булыр.\nҮҙеңде һәр саҡ шул бурыс алдында яуаплы той, Гөлфиә туғаным.\nХәйерле юл һиңә!\nТеләгем шул ғына. Һинең барлығыңа һөйөнөп, сәләм менән\nӘүҙем ижад менән шөғөлләнгән оло әҙиптең яңы ғына яҙыша башлаған йәш ҡәләмдәшенә ҡарата ниндәй иғтибар, ниндәй ҙур ышаныс был хаттың һәр юлында!\nОшондай яҙыусыларҙың ышанысын аҡлар өсөн генә лә ижадыңды үҫтерергә бар көсөңдө биреп тырышырлыҡ.\nМахсус тырышып йөрөгәнемде хәтерләмәйем. Улай ғына булмайҙыр ҙа ул. Иллә-мәгәр мәктәпте тамамлағас, Башҡорт дәүләт университетының филология факультетына уҡырға инеүемдә шиғри шәлкемдәремдең матбуғатта күренә башлауы ҙур роль уйнаны. Сөнки минең дә әле йәш булһалар ҙа, әммә әҙәбиәт һөйөүселәр өсөн исемдәре билдәле булған шағир ағайҙар һымаҡ әҙәбиәт мөхитендә ҡайнап йәшәгем, артабан да ошо юлда камиллашҡым килде.\nАҙаҡ «Пионер» журналында, бигерәк тә «Башҡортостан ҡыҙы»нда эшләгән йылдарҙа үҙем дә йәш әҙиптәргә тәүге шәлкемдәрен әҙерләргә һәм баҫтырып сығарырға ярҙам иттем, тип әйтә алам. Сөнки бөгөн урта быуын тип аталған шағирҙар ихлас рәхмәттәрен белдереп, иҫемә төшөрәләр.\nМин яҙмышҡа ышанам. Был хаҡта күп тапҡырҙар әйтеп киткәнем дә бар. Шиғриәт булмышымда ул. Быны тәүҙән үк яҡшы аңлаһам да, журналист, баш мөхәррир, төрлө кимәлдә депутатлыҡ вазифалары башҡарып һәм ғаилә мәшәҡәттәренә сумып, шиғриәткә бик аҙ иғтибар бүлгән саҡтарым йышыраҡ һәм оҙағыраҡ һуҙылғаны күп булды. Күңел тартҡан шөғөлөң еңел булмаһа ла, үҙеңдеке шул ул, ялҡытмай. Арытһа ла, рәхәт. Яҙғы килеп тә, мөмкинлек тапмаһаң, үҙең алдында ғәйепле кеше һымаҡһың, өҙгөләнәһең. Сөнки был мәлдәрҙең кире ҡайтмаҫлығын аңлайһың. Ә бит 15 – 25 йәштә яҙылаһы шиғырҙы 70-тә яҙып булмай. Ҡыуаныста тыуған шиғыр һағышта донъя күрмәй. Бөгөн яҙылмаһа, иртәгә инде ул йә һүнгән, йә үҙгәргән була. Йылдар үткәс, шиғырҙарҙың алдында ғәфү үтенәһе генә ҡала. Ғәфү итәләрме әле. Итһәләр ҙә, кемгә файҙа?\nИжади һәләт Хоҙай тарафынан бирелә. Шуға күрә лә бындай бәхеткә эйә булған кеше үҙе алдында ла, ижады алдында ла, халҡы алдында ла, Хоҙай алдында ла яуаплы. Бер ниндәй мәшәҡәттәр ҙә был яуаплылыҡтан өҫтөн булырға тейеш түгел.\nЙәмғиәттә барған үҙгәрештәргә, тетрәнеүҙәргә шағир битараф ҡала алмай. Ләкин кешенең хәле лә, ваҡыты ла сикһеҙ түгел. Ошо юҫыҡтан ҡарағанда, сәйәсәт әҙәби ижадыма ыңғай ғына түгел, күберәк кире йоғонто яһағандыр, тип уйлайым. Шулай ҙа үкенмәйем: ул минең офоҡтарымды киңәйтте, донъяны төрлө яҡлап танып белергә өйрәтте, шиғырҙарыма фәлсәфәүи фекерләү ҡеүәһе өҫтәне.\nШағир менән поэзияның асылы үҙгәрмәй. Ә сәйәсәт һәм сәйәсмәндәр алмашынып тора. Беҙҙең илдә, бигерәк тә әлеге осорҙа шағир булып ҡына ҡалып булмай шул. Сәйәсәт шағир йөрәге аша үтеп, уның ижадында ла ныҡлы сағылыш таба.\nДепутат булған сағымда күп яҙа алманым. Шиғриәт һәм закондар сығарыу – икеһе ике төрлө ижад бит ул. Мине оло сәйәсәткә ҡыҙыҡһыныуым һәм халҡыбыҙға күберәк ярҙам итергә теләүем (бик ихлас әйтеүем) алып килде. Ә шиғриәт – бала сағымдан башланған тәбиғи юлым, инанғанлығым.\nСәйәсәт күп осраҡта төп башына ла ултырта, ә шиғриәткә ихласлыҡ, сафлыҡ, матурлыҡҡа ынтылыу хас. Шағирҙың иң юғары сәйәсәте – уның шиғырҙары. Үҙ башымдан кисереп, ошо хәҡиҡәткә инандым.


«Татар Пушкины» |\nҒабдулла Туҡай 1886 йылдың 26 апрелендә Ҡазан губернаһы Арса яғында Ҡушлауыс ауылында тыуа.\nУлы биш айлыҡ булғас Мәхәмәтғариф хәҙрәт үлеп китә. Тол ҡалған Мәмдүдәне Сасна ауылына кейәүгә бирәләр. Бәләкәй Ғабдулланы ваҡытлыса аҫрамаға ауылда Шәрифә исемле фәкир бер ҡарсыҡҡа ҡалдыралар. Шағирҙың ғазаплы ауыр тормошо бына шулай башлана.\nҺуңыраҡ әсәһе лә донъя ҡуя — Ғабдулла дөм йәтим ҡала. Сасна муллаһы йәтимде Өсөйлөгә, Ғабдулланың әсәһенең атаһына ҡайтарып бирә. Бында иһә үгәй өләсәй. Күп балалы ғаилә. «Үгәй өләсәйҙең алты күгәрсене араһында мин бер сәүкә булғанға, илаһам — мине йыуатыусы, иркәләнәм тиһәм — мине һөйөүсе, ашағым-эскем килһә — ҡыҙғаныусы бер ҙә булмаған, мине эткәндәр ҙә төрткәндәр…» Артабан Ғабдулланың бала сағы Уральск ҡалаһында дауам итә. Атаһы яғынан туған әбеһенең ғаиләһенә, сауҙагәр Ғәлиәскәр Усмановтарға алына. Бында ул «Мотиғая» мәҙрәсәһенә уҡырға йөрөй. Бындағы тормош йәш Ғабдулланың рухына ҙур тәьҫир яһай. Туҡай, параллель рәүештә, өс йыллыҡ рус мәктәбендә белем ала. Мәҙрәсәлә ғәрәп, төрөк, фарсы телдәрен яҡшы үҙләштергән малай кинәт кенә рус һәм Европа әҙәбиәте донъяһына сума.\n1905 йылда Уральск ҡалаһында «Фикер», «Әл-ғаср әл-джәдид», «Уклар» беренсе татар гәзит-журналдары сыға башлай, Туҡай хеҙмәттәшлек итә, бик күп шиғыр-мәҡәләләре менән сығыш яһай.\n1905 йылғы революция тулҡыны Уральскиға килеп еткәндә Туҡайға 19 йәш була. Революция биргән мөмкинлектән файҙаланып, Камил Мотиғый «Уралец» газетаһы нәшриәтен һатып ала. Туҡайҙың тормошонда яңы этап башлана. Ул хәреф йыйыусы булып эшкә керә. Большевиктар был типографияны листовкалар баҫтырыу өсөн файҙалана. Шуның йоғонтоһонда Туҡай ҡыйыу публицистик мәҡәләләр менән сығыш яһай. «Әл-ғаср әл-джәдид» журналында шиғырҙары баҫыла. Туҡайҙың хыялында сатирик журнал сығарыу. 1906 йылда «Уҡлар» журналы сыға башлай, редакторы — Туҡай. Ҡыҫкаһы ул үҙ диңгеҙенә сума, типографияла көнө-төнө эшләй, шиғыр-мәҡәләләр яҙа, тәржемә итә. Уральск шағиры Туҡайҙы Ҡазанда, Ырымбурҙа, Санкт-Петербургта яҡшы беләләр.\n1907 йылда Туҡай Ҡазанға юллана. Бында «Әл-ислах» гәзитендә, «Яшен» журналында актив ҡатнаша.\n1910 йылда «Ялт-йолт» сатирик журналы сыға башлай. Туҡай бөтөн көсөн ошо журналға бирә. «Шәреҡ» клубында халыҡ ижады буйынса лекциялар уҡый, концерттарҙа ҡатнаша. 1913 йыл башында шағирҙың сәләмәтлеге ныҡ ҡаҡшай, ләкин ул ижад эшен ташламай. 15 апрелдә\nТуҡайҙың ғүмере өҙөлә. Ҡазан быға ҡәҙәр бындай күп халыҡлы йыназаны күргәне булмай. Ауыл-ҡала мәҙрәсәләрендә уҡытыу туҡтатыла. Туҡайҙы Ҡазандың Яңы биҫтә зыяратында ерләйҙәр.\n28 апрелдә С.Низаметдинов исемендәге Учалы сәнғәт һәм мәҙәниәт колледжының рус теле һәм әҙәбиәте уҡытыусыһы Иванова Ф.Н. zoom платформанан Ғ.Туҡай иҫтәлегенә арналған сара үткәрәсәк.


“Һүнмәһен ижадың шишмәһе”\n“Тыуған яғың ҡайһы яҡ, тиһеңме? Ейәнсура – минең тыуған яҡ. Әле лә бит, Ейәнсурам, тиеп, Һағыштарға сумып торған саҡ...»Яңыбай ауыл мәҙәниәт йортонда 8 Март – Башҡорт теле йылын тантаналы асыу уңайынан, шулай уҡ халыҡ-ара ҡатын-ҡыҙҙар көнө айҡанлы, яҡташыбыҙ, күренекле шағирә Руша Рафиҡ ҡыҙы Солтанғолованың (Ҡәҙербәкова) “Һүнмәһен ижадың шишмәһе” исемле йырлы-моңло ижад кисәһен үткәрҙек. Был матур сара шағирәнең 55 йәшлек юбилейына арналды.\n“Тыуған яғың ҡайһы яҡ, тиһеңме?\nЕйәнсура – минең тыуған яҡ.\nӘле лә бит, Ейәнсурам, тиеп,\nҺағыштарға сумып торған саҡ...»\nЯңыбай ауыл мәҙәниәт йортонда 8 Март – Башҡорт теле йылын тантаналы асыу уңайынан, шулай уҡ халыҡ-ара ҡатын-ҡыҙҙар көнө айҡанлы, яҡташыбыҙ, күренекле шағирә Руша Рафиҡ ҡыҙы Солтанғолованың (Ҡәҙербәкова) “Һүнмәһен ижадың шишмәһе” исемле йырлы-моңло ижад кисәһен үткәрҙек. Был матур сара шағирәнең 55 йәшлек юбилейына арналды. Программабыҙ ике өлөштән торҙо. Беренсе өлөшөндә шағирәнең ҡыҫҡаса тормош юлы, ижады тураһында һөйләнелде, артабан сарабыҙҙың төп өлөшө һаналған – шиғыр һөйләү бәйгеһенә күстек. Руша апайҙың ижадында тыуған илгә, ергә, халҡына булған тәрән һөйөү, ихтирам сағыла. Шуларҙың бер-нисәһе: “Ейәнсура”, “Яңыбайым”, “Тыуған яғым”, “Һылыуҙарым”, “Туғандарым”, “Бер моңланып йырлайымсы”, “Һигеҙ бала”, “Әсәйҙәргә”, “Ғүмер юлы” исемле шиғырҙарын бәйгеселәр тамашасыларға яттан һөйләп ишеттерҙе. Бәйге музыкаль номерҙар менән үрелеп барҙы. Автор үҙе үк жюри булып баһалап ултырҙы. Шуныһы ҡыуаныс, бәйгелә ололар ҙа, балалар ҙа ҙур теләк менән ҡатнашты! Аҙаҡ еңеүселәрҙе билдәләп, уларға грамоталар, иҫтәлекле бүләктәр тапшырылды. Кисәбеҙҙең икенсе өлөшөндә яҡташыбыҙ Руша апай Солтанғолованың хөрмәтенә дәртле-моңло йырҙар, бейеүҙәр башҡарылды. Шағирәне ҡотлау өсөн ауыл биләмәһе башлығына, ата-әсәһе, туғандарына ла һүҙ бирелеп, улар үҙҙәренең матур, изге теләктәрен еткерҙеләр. Байрам уңайынан гөлләмәләр, иҫтәлекле бүләктәр тапшырып, йылы мөнәсәбәтле кисәбеҙ тамамланды.\nБеҙ, Яңыбай ауыл мәҙәниәте хеҙмәткәрҙәре, ауыл китапханасыһы, үҙ сиратыбыҙҙа, яҡташыбыҙ, ауылыбыҙ ғорурлығы, Башҡортостаныбыҙҙың күренекле шағирәһе булған Руша Солтанғолованың ижад шишмәһе тынмауын, һүрелмәүен, киләсәктә лә илһам шишмәләре өҫтәлеп, шиғыр һөйөүселәрҙе ҡыуандырып, тағы ла осорашырға насип булһын, тигән теләктә ҡалабыҙ!\nӘлиә Ҡәҙербәкова, китапханасы.


Өфөлә матди етештереү өлкәһе йылдам үҫешә, ҡала хужалығы тармаҡтары тотороҡло эшләй, инвестициялар күләме арта, социаль мәсьәләләр хәл ителә. Ҡаланың 2005 йылдағы социаль - иҡтисади үҫеш күрһәткестәре лә быға дәлил. Өфө ҡалаһы округы хакимиәте башлығы урынбаҫары Әлфиә Йосопова матбуғат конференцияһында ошо турала һүҙ алып барҙы.\nҮткән йылда Өфөнөң сеймал табыу һәм эшкәртеү предприятиелары буйынса продукция һәм хеҙмәтләндереү күләме 177 миллиард һум тәшкил иткән. 2004 йыл менән сағыштырғанда был 1,4 тапҡыр күберәк тигән һүҙ. 2005 йылда ҡала буйынса сәнәғәт етештереү индексы 105,7 процентҡа еткән . Финанслауҙың барлыҡ сығанаҡтары иҫәбенә инвестициялар\nкүләме алдан баһалау буйынса 26,7 миллиард һум тәшкил итәсә к. Ҡала инфраструктураһы үҫешендә төп йүнәлештәрҙең береһе булып социаль - мәҙәни тәғәйенләнештәге объекттар төҙөү ҡала . 2005 йылда финанслауҙың барлыҡ сығанаҡтары иҫәбенә дөйөм\nмайҙаны 470 мең квадрат метр тәшкил иткән торлаҡ йорттар файҙаланыуға тапшырлған.\n"Башҡортостан Республикаһының 2006 йылға тиклем социаль -\nиҡтисади үҫеше" федераль маҡсатлы программаһы тормошҡа ашырылды. 2005 йылда уның сиктәрендә "Инорс - 7" биҫтәһендә мәктәп, Р. Ғарипов исемендәге 1 - се Башҡорт республика мәктәп - гимназияһы һәм Совет районындағы 26 - сы һанлы мәктәптең уҡыу корпустарын төҙөү тамамланды. Һәр мәктәп 825 урынлыҡ. Сипайлово, Шаҡша, Дим һәм Орджоникидзе райондарында дүрт физкультура - һауыҡтырыу комплексы төҙөлдө. Фрунзе урамында РФ Пенсия фондының БР буйынса бүлексәһе бинаһы, Крупская урамында - "Уралсибнефтепровод" асыҡ акционерҙар йәмғиәте, К. Маркс урамында - БР Бәләкәй эшҡыуарлыҡ үҙәге корпусы ҡалҡып сыҡты. Киров районында "Метро Кэш энд Керри" сауҙа комплексы, Белореченский биҫтәһендә - шулай уҡ сауҙа үҙәге барлыҡҡа килде. Күп кенә биналарҙы реконструкциялау тамамланды. "СтеклоНит", "Өфөнефтехим", "УЗЭМИК" асыҡ акционерҙар йәмғиәте сәнәғәт пр оизводстволарында бер нисә ҡоролма сафҡа индерелде. Йыл башынан 32 километрҙан ашыу газ селтәре үткәрелгән, ҡала телефон селтәре ҡеүәте 41 мең номерға артҡан.\nҠулланыусылар баҙары һәм баҙар инфраструктураһы тотороҡло эшләй. Сауҙа селтәрендә тауар етерлек, һатыу күләмдәре арта\nбара. Сауҙа һәм йәмәғәт туҡланыуы өлкәләрендә эшҡыуарҙар һәм инвесторҙарҙың әүҙем эшмәкәрлеге һиҙелә. 2005 йылда тауарҙы ваҡлап һатыу әйләнеше 91 миллиард самаһы тәшкил иткән.\n2005 йылда бер кешегә уртаса айлыҡ эш хаҡы 9536 һум тәшки л иткән, был 2004 йыл менән сағыштырғанда 26,7 процентҡа күберәк.\nЭш хаҡын түләү буйынса бурыстар 6,2 миллион һумға кәмегә  һәм 2006 йылдың 1 ғинуарына 13,5 миллион һум тәшкил итә. Уның төп өлөшө - 12,6 миллион һум - "БАЛ" авиакомпанияһы бурысы. Ҡалған 900 меңе төҙөлөш һәм ауыл хужалығы ойошмаларына тура килә.\nЭшһеҙҙәр һаны 2004 йыл менән сағыштырғанда һигеҙ меңгә, эшһеҙлек кимәле - 1,55 процентҡа кәмегән.


Башҡортостанда социаль яҡтан әһәмиәтле аҙыҡ-түлеккә хаҡтарҙың нигеҙһеҙ артыуын күҙәтәсәк эш төркөмөн булдырыу тураһындағы ҡарарға республиканың премьер-министры Андрей Назаров ҡул ҡуйған. Документ хоҡуҡ мәғлүмәттәре порталына һалынған.\nЭш төркөмөнә ауыл хужалығы, сауҙа һәм хеҙмәттәр министрҙары, Федераль антимонополь хеҙмәттең БР буйынса идаралығы етәксеһе, Йәшелсә үҫтереүселәр союзы, Башҡортостан сауҙа ассоциацияһы союзы рәйестәре ингән. Улар менән республиканың иҡтисади үҫеш һәм инвестиция сәйәсәте министры Рөстәм Моратов етәкселек итәсәк.\nБашстат мәғлүмәте буйынса йыл башынан Башҡортостанда картуфҡа хаҡ 20,4%-ҡа, йәшелсәгә 46%-ҡа артҡан. Аҙыҡ-түлеккә хаҡты дөйөм алғанда 3,7%-ҡа күберәк түләргә кәрәк.\nСоциаль яҡтан әһәмиәтле аҙыҡ-түлектең күбеһенә сираттағы хаҡтар артыуы тураһында республика статистиктары хәбәр иткәнен быға тиклем «Башинформ» яҙып үткән ине.


“Сәфәр”ҙә быуын нығытып\nКеше күңеле ҡыҙыҡ бит ул – кемдер йырға тартылһа, берәүҙәргә бейеү яҡын, икенселәр иһә нәфис һүҙ, шиғыр уҡып күңелен йыуата.\n1 сентябргә әҙерләнәбеҙ\nРеспублика кимәлендә “Мәк-тәпкә йыйынырға ярҙам ит!” 8-се хәйриә сараһы башланды.\nуҡыусылар республика гимнын башҡарасаҡ\nБашҡортостанда дәүләт символикаһы тураһындағы закон үҙгәртелде.\nБеҙҙекеләр Женеваны гөрләтте\nБеҙҙең байрамды Европала ла беләләр\nБашҡортостанда М5 трассаһында авария: биш кеше зыян күргән, берәү һәләк булған\nТуймазы районы биләмәһендә М5 трассаһының 1307-се саҡрымында көндөҙгө сәғәт өс тирәһендә өс автомобиль бәрелешкән.\nӨфөлә бал ҡорто һеркәһе менән зефир эшләү ысулын уйлап тапҡандар\nӨфөлә Аграр университеты технологтары сәскә һеркәһе – умартасылыҡта мөһим продукттарҙың береһе менән зефир эшләү ысулын уйлап тапҡан.\n«Рәсәй Матбуғаты» командаһы – Туймазыла\nТуймазы ҡалаһындағы «С.Н. Ғимаев исемендәге Туймазы аренаһы» универсаль боҙ комплексында Рәсәйҙең атҡаҙанған тренеры Сергей Ғимаев иҫтәлегенә һәм Балаларҙы яҡлау көнө хөрмәтенә шайба менән хоккей буйынса хәйриә турниры үтте.\n“Аҡ инәй” Октябрьский мәктәбендә\nСараға йыйылыусыларҙы ту-ғанлыҡ ептәре бәйләмәһә лә, уны ғаилә байрамы тип атарға булыр ине.\nҠырымда яуланған “көмөш”\nҠырым Республикаһында еңел авиация спорты буйынса Рәсәй Кубогы үтте. Ярыштарҙа Рәсәй Федерацияһының һигеҙ субъекты командалары ҡатнашты, шул иҫәптән Башҡортостан Республикаһы командаһы ла.\nБеҙҙә – Гран-при!\nЗауыҡ менән кейенгән кешегә һоҡланмау мөмкин түгел. Ағасты япраҡ, кешене сепрәк биҙәй тигәндәй, ысынлап та, матур кейенгән кеше, нисектер, тирә-йүнгә йәм бирә.\nОпера йырсыһы Әлфиә Кәримова тыуған төйәгенә ҡайтҡан һәм һайлауҙа ҡатнаша\nКүренекле опера йырсыһы Әлфиә Кәримова Ҡаҙағстандан тыуған төйәгенә ҡайтҡан һәм Рәсәй Федерацияһы Президентын һайлауҙа ҡатнаша.\nШәйехзада Бабич ролен башҡарыусы Илгиз Таһиров: «Геройым кеүек берҙәмләшеүгә саҡырам»\n«Һайлауҙар кеүек ил тарихындағы мөһим мәлдәр халыҡты туплай.\nБашҡорт телен һаҡлау һәм үҫтереү фонды булдырылды\nРеспублика Башлығы Рөстәм Хәмитов Башҡорт телен һаҡлау һәм үҫтереү фондын ойоштороу тураһындағы Указға ҡул ҡуйҙы.\nҠасан? Ҡайҙа? Нимә?\n1 сентябрҙә районыбыҙҙың 12 урта һәм 12 төп дөйөм белем биреү мәктәптәрендә дәрестәр-гә саҡырып ҡыңғырау сыңла-ны. 2017-2018 уҡыу йылында барлығы 3227 уҡыусы парта артына ултырҙы.\nЙәштәр һәм студенттар йыйыны\nОктябрьскийҙың ирекле яр-ҙамсылары 14-22 октябрҙа Со-чиҙа үтәсәк Бөтә донъя йәштәр һәм студенттар фестивалендә ҡатнашасаҡ.\nҠалабыҙҙа сик буйы һаҡсыларына арналған һәйкәл төҙөлә башланы. Уның девизы: “Сигебеҙ биктә”.


Өфөлә йәш ижадсылар семинары ойошторола // Мәҙәниәт | новости башинформ.рф\nӨфөлә йәш ижадсылар семинары ойошторола\n14:30, 22 июня 2016 Мәҙәниәт\nКесаҙна, 23 июндә, Өфөлә йәш яҙыусылар семинары уҙғарыла. Форумға профессиональ яҙыусылар, тәнҡитселәр, драматургтар, журналистар, шулай республиканың төрлө райондарынан ижади конкурс еңеүселәре саҡырылған.\nСеминарҙың маҡсаты — фекер алышыу, ҡулъяҙмаларҙы тикшереү, оҫталыҡ дәрестәре үткәреү. Ҡулъяҙмалар поэзия, проза, драматургия жанрҙары буйынса ҡарала.\nСараны ойоштороусылар — республиканың Мәҙәниәт министрлығы, Башҡортостан Яҙыусылар союзы, «Башҡортостан» гәзите. Проект республика Башлығы гранты сиктәрендә тормошҡа ашырылған һәм йәш әҙәбиәтселәрҙең һәләтен асыуға, үҫтереүгә йүнәлтелгән.\nТеги: семинар,йәш яҙыусылар


2018 йылда бюджет өлкәһе хеҙмәткәрҙәренең эш хаҡын 13-15 процентҡа арттыралар // Иҡтисад | новости башинформ.рф\n24 ғинуар, Кесе йома\nБашҡортостанда «Урал легендаһы» поезы теҙмәһен үҙгәртә\n9:00, 23 апреля 2018 Иҡтисад\n2018 йылда бюджет өлкәһе хеҙмәткәрҙәренең эш хаҡын 13-15 процентҡа арттыралар Фото: «Башинформ» мәғлүмәт агентлығы\nӨФӨ, 2018 йыл, 23 апрель. /«Башинформ» мәғлүмәт агентлығы, Ғәлиә Нәбиева/.\n2018 йылда бюджет өлкәһе хеҙмәткәрҙәренең эш хаҡы уртаса 13-15 процентҡа күтәреләсәк, ул фараз ителгән инфляцияны 3,5 тапҡырға уҙып китәсәк. Ошо хаҡта Рәсәй Банкы күҙәтеүҙәренә һылтанып, «Известия» гәзите хәбәр итә.\nТүләүҙәр үҫеше күбеһенсә иң түбән хеҙмәт хаҡы күләмен йәшәү минимумына тиклем арттырыу һәм Рәсәй Президенты Владимир Путиндың майҙағы указдарын үтәү иҫәбенә ирешеләсәк, тип билдәләнә. Үҙәк Банк эксперттары хеҙмәт хаҡының 1,5-2,9 процентҡа үҫәсәген иҫәпләгән, сөнки 1 майҙан иң түбән эш хаҡын 11,1 мең һумғаса арттыралар. Шул уҡ ваҡытта 2019 йылда эш хаҡын индексациялау көтөлгән 4 процент инфляция кимәленә тиклем төшәсәк.\nЭш хаҡының артыуы бюджет өлкөһе менән сикләнмәйәсәк – коммерция ойошмалары ла хеҙмәткәрҙәренә матди дәртләндереүҙе арттырасаҡ. Белгестәр мәғлүмәттәре буйынса, ул кадрҙар етмәү һәм айырым тармаҡтарҙа квалификациялы хеҙмәткәрҙәр өсөн конкуренция үҫеше менән бәйле буласаҡ.\nТеги: эш хаҡын күтәреү


Далласта билдәһеҙ кешеләр хоҡуҡ һаҡлау хеҙмәткәрҙәренә ҡарата ут асҡан. Атыш һөҙөмтәһендә биш полицейский һәләк булған, тағы ла етәүһе йәрәхәтләнгән. Был ваҡытта урындағы халыҡ полиция хеҙмәткәрҙәренең башбаштаҡлығына ҡаршылыҡ белдереп ризаһыҙлыҡ акцияһына сыҡҡан булған. Сөнки уҙған аҙнала власть вәкилдәре бер ниндәй сәбәпһеҙ ҡара тәнле ике Америка кешеһен атып үлтергән.\nТайвань утрауының Тайбэй ҡалаһы метроһында бер нисә шартлау яңғыраған. Ғәҙәттән тыш хәл һөҙөмтәһендә кәмендә 20 кеше зыян күргән. Ваҡиға урынына шунда уҡ тиҫтәләрсә ашығыс ярҙам һәм янғын һүндереүселәр килә. Әле урындағы полиция фажиғәлә ғәйепләнеүсе 40 йәштәр тирәһендәге ирҙе эҙләй. Уның вагондарҙың береһендә билдәһеҙ сумка ҡалдырып китеүе билдәле.\nИндонезияла өс көнгә һуҙылған автомобилдәр тығыны ваҡытында 12 кеше һәләк булған. Улар араһында оло быуын вәкилдәре һәм бер йәшлек бала бар. 20 километр оҙонлоҡтағы тығын Үҙәк Ява провинцияһының Бребес ҡалаһында теркәлә. Ул көндө урындағы мосолмандар Рамаҙан айынының тамамланыуын байрам итеү өсөн ситкә ҡалаға йүнәлгән булған. Табиптар үлем осраҡтарының сәбәбен эҫе көндә саманан тыш арыу, шунлыҡтан һаулыҡтың кинәт киҫкенләшеүе менән аңлатҡан.\nБөгөн Ҡыҙыл майҙандан «Ебәк юл» исеме аҫтында халыҡ-ара ралли старт алды. Ике аҙна ярым эсендә улар 10 мең самаһы саҡрым юл үтеп Пекинға тиклем барып етәсәк. Оҙайлы маршрут Рәсәйҙең, Ҡаҙағстандың һәм Ҡытайҙың 15 ҡалаһы, шул иҫәптән Урал тауҙары аша үтә. Алыҫ юлға 110 внедорожник һәм 27 йөк автомобиле сыҡҡан. Уҙышсылар йәкшәмбе Өфөгә килеп етә.\nАлександр Кокорин бөгөн көйәрмәндәрҙән һәм үҙҙәре уйнаған клуб етәкселәренән ғәфү үтенде. Иҫегеҙгә төшөрәбеҙ, бер нисә көн элек интернет селтәрҙәрендә Рәсәй футболсылары Александр Кокорин менән Павел Мамаевтың Монте-Карло клубтарының береһендә нисек байрам итеүҙәре тураһында видеояҙма барлыҡҡа килде. Ҡайһы бер мәғлүмәттәр буйынса, шампан шарабы өсөн генә улар 250 мең евро түләгән. Бөгөнгө курс менән был 18 миллион һум самаһы. Футболсыларҙың бындай ҡылығынан һуң Рәсәй халҡы уларға нәфрәт менән ябырылды. Әле Александр Кокорин «Зенит-2», ә Павел Мамаев «Краснодар»ҙың йәштәр командаһына күсерелде. Улар шулай уҡ ҙур күләмдәге эш хаҡтарын да юғалтасаҡ.


Ҡайҙа һеҙ, “Һылыуҡай”ҙар? » "Йәшлек" гәзите\nГазета "Йәшлек" » Новости » Мәҙәниәт » Ҡайҙа һеҙ, “Һылыуҡай”ҙар?\nҠайҙа һеҙ, “Һылыуҡай”ҙар?\nЙыл һайын республика кимәлендә үткәрелгән “Һылыуҡай” гүзәллек бәйгеһе Башҡортостан сәнғәтенә бик күп шәхес бүләк итте. Сәхнәнең ылыҡтырғыс көсөн һәм тамашасылар алҡышын тәүләп ошонда татыған ҡыҙҙарҙың күбеһе тормошон сәнғәткә арнаны. Ысынлап та, башҡорт ҡыҙҙарының сибәрлеген генә түгел, талантлы һәм булдыҡлы булыуын да иҫбатланы улар. Гөлдәр Ишҡыуатова, Рушана Бабич, Эльмира Юлдашева, Земфира Байбулдина, Аида Әхмәтова... Был исемлекте әллә күпме дауам итергә булыр ине, моғайын. Шулай уҡ заманында талантлы ҡыҙҙар берләшеп, “Сер”, “Һылыуҡай”, “Һомай” төркөмдәрен дә ойоштороп ебәргәйне. Береһенән-береһе сибәр, һомғол, нәзәкәтле ҡыҙҙар күпме егетте йоҡоһонан яҙҙырҙы икән?! Бөгөн “Йәшлек” гәзите уҡыусыларына “Һылыуҡай” төркөмө тарихын бәйән итәбеҙ.\n2003 йылда Өфө дәүләт сәнғәт институтының театр факультетына Башҡорт дәүләт филармонияһы өсөн махсус курс йыйыла. Унда егермегә яҡын талантлы студент белем ала башлай. Улар араһынан Асия Шаһмина, Неля Ключарева, Юлиә Насибуллина яҡын әхирәттәр булып китә. Сәнғәт серҙәрен сисергә ярҙам иткән ҡыҙыҡлы дәрестәрҙән һуң улар курсташтары менән бергәләшеп концерттарға, спектаклдәргә йөрөй, үҙҙәре өсөн байрамдар ойоштора. Һәм, әлбиттә, ҡыҙҙар Линара Рауил ҡыҙы Таһирова етәкләгән “Һылыуҡай” студияһында шөғөлләнә. Йәштәр ижад, сәнғәт хаҡында йыш ҡына әңгәмә ҡора, бәхәсләшеп киткән саҡтар ҙа була. Шулай бер һөйләшеп ултырғанда, курсташтары Илшат Фәхретдинов ҡыҙҙарға үҙе ижад иткән, аранжировка эшләгән композицияны тыңлата. Башҡорт эстрадаһында яңғыраған йырҙарҙан айырылып торған дәртле көй ҡыҙҙарҙың күңелендә уйылып ҡала. Эстән генә көйләп йөрөй торғас, Асия уға тап килеп торған йыр ижад итә һәм әхирәттәренә йырлап күрһәтә. Тап шул мәлдә уларға төркөм төҙөп, бергәләп сығыш яһарға тигән идея килә. Илшаттың композицияһы яҙылған диск ҡыҙҙарҙа була, улар бер нисә көн репетиция үткәргәс, студияға барып, “Өс тарих” йырын яҙҙыра. Йәшлек дыуамаллығы менән аранжировка авторынан рөхсәт һорарға ла оноталар. Алға китеп шуны әйтергә кәрәк, егет төркөмгә асыу һаҡламай, бары тик был йыр бик популяр булып киткәс, гел генә төрттөрөп алыр була: “Минең арҡала “йондоҙ” булыуығыҙҙы онотмағыҙ!”\nЫсынлап та, йыр ҙа, төркөм дә бик тиҙ танылыу яулай. Башҡорт дәүләт филармонияһы өсөн уҡытылған махсус төркөм булараҡ, студенттар һәр тамашаға тиерлек йәлеп ителә. Шундай концерттарҙың береһендә “Һылыуҡай” (исемде Линара Рауил ҡыҙы тәҡдим итә) төркөмө беренсе тапҡыр сығыш яһай. Ҡыҙҙар уға бик етди һәм күңел һалып әҙерләнә: бер иш күлдәктәр тектерә, йырға махсус бейеү әҙерләй. Күлдәк тигәндәй, Асияның апаһы, билдәле йырсы Рәүилә Мәсәлимова уларға үҙенең күршеһен – Люциә апайҙы тәҡдим итә. Ҡыҫҡаһы, ҡыҙҙар ныҡлы әҙерлек менән сәхнәгә сыға һәм башҡорт эстрадаһы өсөн оло яңылыҡ була. Йәштәр өсөн ойошторолған барлыҡ дискотекала, филармонияла үткән концерттарҙа төркөмдөң сығышы көтөп алына. “Һылыуҡай” конкурсы мотлаҡ улар башҡарған йыр менән биҙәлә. Яңы йырҙар яҙыла, сығыштар арта бара. “Йәшлек-шоу” фестивале дүрт йыл рәттән “Һылыуҡай” төркөмөн сығыш яһарға саҡыра. “Асыш”, “Өмөт”, “Йыл төркөмө” номинациялары менән билдәләй, республика буйлап гастролдәр ойоштора. Ә район-ҡалаларҙа ҡыҙҙар менән танышырға теләгән егеттәр гөлләмәләр, бүләктәр тотоп, концерттан һуң уларҙы һағалай. Концертты ойоштороусыларҙың уларҙы ҡыуып, әрләп хәле бөтә. 3-сө курста гастролгә йыш йөрөп, ҡыҙҙар дәресте күп ҡалдыра. Ошо сәбәпле, хатта уҡыуҙан да ҡыуыла яҙалар. Яҡшы уҡыуҙары, талантлы булыуҙары ғына һаҡлап ҡала. “Башҡаса йөрөмәйбеҙ”, – тип һүҙ биргән “Һылыуҡай”ҙар бер аҙға тынып тора ла, ҡабат яратҡан шөғөлөнә тотона.\nМахсус музыка белеме булған Неля әхирәттәрен дөрөҫ йырларға өйрәтһә, башҡорт телен һыу кеүек эскән Асия йыр текстары өсөн яуаплы була. Ә Юлиә төркөмдөң имиджын, сәхнә стилен булдыра. Студенттарҙың кеҫәһе һай булыуы һәр кемгә билдәле, ә оҫта ҡыҙ арзанлы ғына джинсы салбарҙарҙы, ябай күлдәктәрҙе үҙенсәлекле итеп биҙәп, матур сәхнә костюмы әҙерләй. Буласаҡ артистарҙы телевидение хеҙмәткәрҙәре лә ярата. “Байтус” тапшырыуы өсөн төшөрөлгән махсус фильмдарҙа ҡыҙҙар инглиз теле уҡытыусылары, лагерь вожатыйҙары ролдәрен башҡара, махсус йырҙар яҙҙыра. Башҡортостан юлдаш телевидениеһында барған “Гәлсәр һандуғас” тапшырыуы аша ла ҙур танылыу яулайҙар.\nБына шундай мәшәҡәтле һәм әүҙем, әммә күңелле ваҡиғалар менән студент йылдары үтеп тә китә. 2007 йылда ҡыҙҙар ҡулдарына диплом алып, сәнғәт өлкәһендә эш башлай. Мәшәҡәттәр арта, сығым да күбәйә. Яңы йырҙар яҙҙырыу, репетициялар яһау өсөн ваҡыт етмәй башлай. Шулай итеп, төркөм тарҡала. 2008 йылдың сентябрь айында, “Сәләм, студент!” дискотекаһында ҡыҙҙар бергәләшеп һуңғы тапҡыр сығыш яһай.\nЮлиә Насибуллина-Абрарова бөгөн Мостай Кәрим исемендәге Милли йәштәр театрының рус труппаһы актрисаһы, бер бала әсәһе. Тамашасылар уны “Три сестры”, “Морозко”, “Оскар” һәм башҡа спектаклдәр аша белә. Ә Неля Ключарева Америкала йәшәй, һуңғы йылдарҙа ижад менән шөғөлләнмәй. Тыуған яғына һирәк ҡайта, әммә ҡайтҡан саҡта мотлаҡ ҡыҙҙар менән осрашырға ваҡыт таба. Асия Шаһмина иһә “Тамыр” телестудияһында эшләй. Әйткәндәй, ҡасандыр үҙҙәре ҡатнашҡан “Йәшлек-шоу” фестиваленең режиссеры, “Һылыуҡай” конкурсының телевизион контент продюсеры, гимн авторы. 2015 йылда “Гәлсәр һандуғас” конкурсында айырым йырсы булараҡ үҙ көсөн һынап ҡарай. Ире Динар менән Асҡар исемле ул үҫтерә. Динар менән дә Асияны “Һылыуҡай” төркөмө таныштыра, егет ҡыҙҙарҙың сығышы ваҡытында уға ғашик була.\n2000 йылғылар үҙҙәренең йәшлек йырҙарын һағынып, ҡыҙҙарҙы концерттарҙа сығыш яһарға саҡырһа ла, улар баш тарта:\n– Тормош бит матур мәлдәрҙән тора. Беҙҙең дә шулай өсәүләшеп, йәшлек амбициялары менән, үҙебеҙҙе “йондоҙ” тип тойоп сығыш яһауыбыҙ ҙа бер мәл генә булды. Нисек кенә теләһәк тә, ул саҡтарҙы кире ҡайтарып булмай. Беҙ инде үҫтек, донъяға ла, ижадҡа ла ҡараш үҙгәрҙе. 10 – 15 йыл элек йырлаған йырҙар бөгөнгө асылыбыҙға тап килмәй. Әммә әленән-әле йәш йырсылар ул йырҙарҙы һағынып, башҡарыу өсөн рөхсәт һорай. Ә бына йәш ҡыҙҙарҙан төркөм төҙөп, уларға эстраданы яуларға ярҙам итер инек, – ти “Һылыуҡай”ҙар.\nСығыу ваҡыты 10-08-2018, 06:30 | Ҡаранылар: 148\nБашҡорт ҡыҙҙарының кейеменә ҡытайҙар таң ҡалған


7 Март , 18:00\nРадий Хәбиров Өфөләге күп функциялы үҙәктең төп офисында булды һәм хеҙмәткәрҙәрҙе ҡатын-ҡыҙҙар байрамы менән ҡотланы\nБашҡортостандың күп функциялы үҙәктәре селтәре 76 офистан һәм 440 территориаль айырым бүлектәрҙән тора. Республика халҡының 99,32% «берҙәм тәҙрә» принцибы буйынса хеҙмәттәр алыу мөмкинлегенә эйә, Өфөлә был күрһәткес — 100 процент.\nБөгөн, 5 мартта, Башҡортостан Башлығы Радий Хәбиров дәүләт һәм муниципаль хеҙмәттәр күрһәтеү буйынса күп функциялы үҙәктең төп офисында булды, күп функциялы үҙәктең эше менән танышты һәм хеҙмәткәрҙәрҙе яҡынлашып килгән 8 март — Халыҡ-ара ҡатын-ҡыҙҙар көнө менән ҡотланы. «Бында һеҙҙең нисек эшләүегеҙҙе ҡарап сығырға теләгәйнем, барыһы ла бик яҡшы. Өс йыл элек Күп функциялы үҙәктәрҙә сиратҡа бәйле проблемалар бар ине, хәҙер бындай проблема юҡ. Һеҙҙе яҡынлашып килгән ҡатын-ҡыҙҙар байрамы менән ҡотлайым, һаулыҡ, бәхет, мөхәббәт теләйем, борсолмағыҙ, барыһы ла һәйбәт булыр», — тине Радий Хәбиров.\nРеспублика етәксеһе граждандарҙы ҡабул итеү, беренсел консультация һәм дәүләт хеҙмәттәре зоналарын, бизнес-зонаны, операция залын, контакт-үҙәкте, шулай уҡ криптобиокабинаны ҡараны. Унда программа-техник комплексын ҡулланып, биометрик сит ил паспорттары бирелә. Криптобиокабиналар – «Ростелеком»дың һәм Ростех дәүләт корпорацияһының партнерлыҡ проекты. Тышҡы яҡтан ул үҙаллы фото төшөрөргә мөмкин булған ғәҙәти фотокабинаны хәтерләтә. Был аппаратура ғариза биреүсенең биометрик мәғлүмәттәрен теркәргә мөмкинлек бирә. Республиканың дәүләт учреждениеһы директоры Наталья Куприянова һүҙҙәренсә, һанлы фотокамеранан тыш, кабинала күләгәһеҙ яҡтыртыу системаһы, бармаҡ эҙҙәре сканеры, документтар сканеры, штрихкодты тикшереүсе, яңы быуын паспорттары микросхемаларын тикшереүсе бар. Граждандарҙың биометрик мәғлүмәттәре ышаныслы криптографик һаҡ аҫтында. Республикала ошондай 12 криптобиокабина бар.


Йоҡонан яҙһаң, һаулығыңдан ҡолаҡ ҡағырһың\n14 Май , 22:27\nЙоҡо беҙгә энергия, яҡшы кәйеф бирә. Һәр кем ғүмеренең өстән бер өлөшөн йоҡлап үткәрә. Йоҡо мәлендә ҡан составы яңыра, нервы системаһы күҙәнәктәре тергеҙелә, иммунитет нығый, сирле микроорганизмдарҙың бер өлөшө һәләк була, иң мөһиме – беҙ алдағы көнгә көс йыябыҙ.\nНасар йоҡлау йәки йоҡо туймау тормош сифатында сағылыш таба. Даими арығанлыҡ, төшөнкө кәйеф, ҡуҙғыусанлыҡ – насар йоҡлауҙың бер нисә билдәһе генә. Үкенескә ҡаршы, беҙ йыш ҡына, ваҡыт етмәү сәбәпле, йоҡо иҫәбенә ниндәйҙер эш башҡарабыҙ. Ахырҙа сәләмәтлек ҡаҡшауы һөҙөмтәһендә йөрәк-ҡан тамырҙары, апноэ, диабет, Альцгеймер сирҙәренә юл асабыҙ, шуға күрә йоҡо сифатына иғтибар биреп, сәләмәтлеккә бәйле проблемаларҙы ваҡытында хәл итеү кәрәк.\nСәләмәт йоҡо мейенең яҡшы эшләүенә, матдәләр алмашыуына, ҡан баҫымының кәмеүенә йоғонто яһай. Йоҡо туймау иммунитетты ҡаҡшата, һөҙөмтәлә төрлө сирҙәр баш ҡалҡыта башлай. Ябай ғына ҡағиҙәләрҙе үтәү һаулығығыҙҙы һаҡларға ярҙам итер.\nБеренсенән, бер үк ваҡытта йоҡларға ятырға һәм бер үк ваҡытта торорға ғәҙәтләнегеҙ. Организм физиологияһы ошо тәртипкә буйһона. Икенсенән, йоҡоға әҙерлек тә кәрәк. Тыныс, классик музыка тыңлау, китап уҡыу, йылы һыу процедуралары ҡабул итеү файҙаға булһа, йоҡлар алдынан компьютер янында йә планшет тотоп ултырыу зарар ғына килтерер. Зәңгәр төҫтәге экрандар йоҡо гормоны – мелатонин етештерелеүенә кире тәьҫир итә, күҙҙе ныҡ арыта.\nЙоҡлар алдынан саф һауала йөрөргә тырышығыҙ. Бүлмәгеҙ ҡараңғы, елләтелгән, түшәгегеҙ уңайлы булһа, рәхәтләнеп йоҡоға талырһығыҙ. Йоҡо өсөн “алтын ваҡыт” – киске сәғәт ундан төнгө сәғәт икегә тиклемге арауыҡ.


Аҙыҡ-түлекте ташлау – яҙыҡ эш » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Йәмғиәт » Аҙыҡ-түлекте ташлау – яҙыҡ эш\n16.07.2019 Аҙыҡ-түлекте ташлау – яҙыҡ эш\nБМО мәғлүмәттәре буйынса, бөгөн донъяла барлығы 820 млн кеше аслыҡтан интегә\nБаҙар иҡтисады беҙҙең илдә сүп-сар араһында үҙенә ашарға эҙләгән кешеләрҙе тыуҙырҙы. Асарбаҡтар булһа – бер хәл, һуңғы арала пенсионерҙар ҙа күбәйеп китте. Баҙарҙа сифаты буйынса үтмәгән йәки һаҡлау ваҡыты үткән аҙыҡ-түлек улар өсөн ҙур ярҙам булып тора.\nБыл – Рәсәй һымаҡ бөйөк дәүләт өсөн оят хәл. Шул уҡ ваҡытта телевизор аша бульдозер менән иҙелгән санкцион алма, сырҙарҙы күреп, йөрәк әрней. Ил башлығының 2014 йылда ҡабул ителгән указына ярашлы, биш йылда яҡынса 30 мең тонна аҙыҡ-түлек шулай итеп юҡ ителгән.\nБыны күреп, бәғзе намыҫлы бизнесмендар ваҡытында һата алмаған продукцияһын сүплеккә ташлау урынына ябай халыҡҡа таратыуҙы ойоштора. Бик мәслихәт, тип әйтер инең дә ул. Әммә шунда уҡ «Роспотребнадзор» хеҙмәткәрҙәре килеп, уларға штраф һалырға тотона. Ни өсөн? Йәнәһе, һаҡлау ваҡыты үткән аҙыҡ-түлек менән ағыуланырға мөмкин. Ҡыҙыҡ та инде, сүп-сар һауытынан алып ашағанды улар күрмәй, ә быны күреп бара.\nЗакон буйынса, супермаркеттарҙа, ресторандарҙа ташлана торған аҙыҡ-түлекте хлорка һибеп, яраҡһыҙ хәлгә килтереү ҡаралған. Уны юҡ иткәнсе, мал-тыуарға ашатырға ла була бит.\nМәктәп ашханаларында уҡыусы балаларға йәки ҡарттар йортонда ҡортлаған аҙыҡ-түлекте, йәшел төҫтәге итте ашатырға була, Ульяновск курсанттарын ғүмерлеккә инвалид иткән эхинококкозды күрмәйҙәр. Шул уҡ ваҡытта супермаркеттарҙа һаҡлау мөҙҙәте үткән аҙыҡ-түлеккә яңы дата менән яңы этикетка йәбештереү практикаһын да туҡтатырға теләмәйҙәр.\nБында баҙар принциптары кешелеклелек принциптарынан өҫтөн торғанын, быны яҡлау дәүләттең төп сәйәсәте икәнен күрергә була. Сөнки баҙар шарттарында бер нәмә лә буш булырға тейеш түгел. Бушлай таратыу башҡаларға аҡса эшләү мөмкинлеген кәметә. Ана, Омск өлкәһендә бер эшҡыуар пенсионерҙарҙы автобуста бушлай йөрөтә башлағайны, конкуренттары бының өҫтөнән ялыу яҙып, автобустарын яндырырға тотондо.\nЯңыраҡ ит милли ассоциацияһы вице-премьер Алексей Гордеевҡа, сит дәүләттәрҙән үҙең менән һөт-ит аҙыҡтары индереүҙе тыйырға, тигән тәҡдим менән мөрәжәғәт итте. Быға тиклем һәр Рәсәй турисының ситтән биш килограмға тиклем аҙыҡ-түлек алып ҡайтырға хоҡуғы бар ине. Был тыйыуҙы сит илдәрҙән төрлө сир (эпидемия) алып килеү хәүефе менән нигеҙләп маташалар.\nБМО мәғлүмәттәре буйынса, бөгөн донъяла барлығы 820 млн кеше аслыҡтан интегә. Шуныһы ҡыҙыҡ, етештерелгән аҙыҡ-түлек барыһын да туйҙырырға етә. Әммә табыш алыу өсөн хаҡтарҙың юғары булыуы кәрәк. Бының өсөн бизнес ошо ризыҡтың бер өлөшөн юҡ итергә лә риза. Шуның арҡаһында етештерелгән аҙыҡ-түлектең яҡынса өстән бер өлөшө сүплеккә ырғытыла. Шул уҡ БМО мәғлүмәттәре буйынса, бөгөн донъяла ашлыҡтың – 30, еләк-емештең – 40 – 50, май һыға торған орлоҡтарҙың, ит һәм һөт аҙыҡтарының – 20, балыҡтың 35 проценты сығарып ташлана.\nХалҡыбыҙ аҙыҡ-түлеккә элек-электән ихтирам менән ҡараған. Уны юҡ итеү, тәләфләү – яҙыҡ эш, ҡырағайлыҡ. Бөгөнгө баҙар иҡтисады өсөн был ҡырағайлыҡ тәбиғи күренеш икән, был йәмғиәттең киләсәге икеле.\nАвтор: И. Ғәбитов


Һеҙҙән эштәр көтәбеҙ!\n16 Апрель 2019, 16:54\nКүптән түгел башҡалабыҙҙа туған телебеҙ яҙмышына арналған оло сара – башҡорт теле һәм әҙәбиәте уҡытыусыларының I Бөтә Рәсәй съезы үтеп китте. Күңелдәргә рух өҫтәне, ҡанат ҡуйҙы, телдең киләсәге өсөн өмөт-ышаныстар уятты ул.\nБарыбыҙҙы ла борсоған сетерекле һорауҙарға яуап эҙләгәндә, тәҡдимдәр индереп, фекерләшкән, тәжрибә уртаҡлашҡанда республиканың алдыңғы уҡытыусылары үҙ-ара танышып, аралашып та өлгөрҙө. Улар киләсәктә үҙ эштәрен, тәжрибәләрен башҡаларға интернет селтәре аша уртаҡлашыу тураһында ла һөйләште.\nХөрмәтле уҡытыусылар! «Башҡортостан уҡытыусыһы» журналының «Бәйләнештә» төркөмөндә (uchbash.rbsmi.ru) һеҙҙең эштәрегеҙҙе күрһәтергә мөмкинлек бар. Матур итеп эшләнгән, йөкмәткеле мәҡәләләр, файҙалы күнегеүҙәр, коллегаларығыҙға тәҡдимдәрегеҙҙе ошо адресҡа (uch.bash@mail.ru) ебәрегеҙ.\nҺеҙҙән һәр уҡытыусы ҡулланырлыҡ, тулы мәғлүмәтле, ҡыҙыҡлы эштәр, матур тәҡдимдәр көтәбеҙ!


Хәбәрҙәр: Францияла ташҡындар: 5 кеше һәләк булған, меңдәрсә кеше эвакуацияланған.\nФранцияла ташҡындар: 5 кеше һәләк булған, меңдәрсә кеше эвакуацияланған.\nРегиондағы халыҡтың 3,5 өлөшө эвакуацияланған. Төбиғәт ҡазаһының үҙәге Од һәм Атлантик Пиреней департаменттарына тура килгән- унда иң юғры “ҡыҙыл” хәүефлелек кимәле. Францияның көньяғындағы тотош райондар электр утынан мәхрүм ҡалған.\nХәрбиҙәр, янғын-ҡотҡарыу хеҙмәте хеҙмәткәрҙәре һәм волонтерҙар эҙләү-ҡотҡарыу операцияларында ҡатнаша. Хәбәрһеҙ юғалғандар исемлегендә 8 йәшлек ҡыҙыҡай ҙа бар. Уны бөтә ерҙән, хатта һыу аҫтынан да эҙләйҙәр.\nИспанияла ла ел-дауыл ҡотора. Бер ҡатын һәләк булған. Ғәрәсәт тамырҙары менән ағастарҙы йолҡоп алған, ҡыйыҡтарҙы алып осорған. Ҡойма ямғырҙар арҡаһында йылғалар ташҡан. Байтаҡ автомобиль юлдары емерелгән.


Силәбелә башҡортса хәйриә шыршыһы уҙҙы » «Йәшлек» гәзите | Газета "Йэшлек"\nГазета "Йәшлек" » Яңылыҡтар таҫмаһы » Силәбелә башҡортса хәйриә шыршыһы уҙҙы\n27.12.2018 Силәбелә башҡортса хәйриә шыршыһы уҙҙы\nУн йыл дауамында Көньяҡ Уралдың баш ҡалаһында Башҡортостандың Силәбе өлкәһендәге вәкиллеге төбәк башҡорт ҡоролтайы менән берлектә башҡортса шыршы байрамдарын ойоштора. Быйыл сара «Планета Смайлс» ғаилә менән күңел асыу үҙәгендә уҙҙы. Байрамға ишле, аҙ тәьмин ителгән ғаиләләрҙәге балалар һәм олимпиадаларҙа, спорт ярыштарында еңеү яулаған уҡыусылар саҡырылды. Улар Арғаяш, Ҡоншаҡ, Сосновка, Красноармейский райондарынан һәм Силәбенән килде. Кескәйҙәрҙе Ҡыш бабай, сағыу биҙәлгән шыршы, татлы бүләктәр һәм боулинг уйыны көтә ине.\n«Уларҙың күбеһе был уйынды телевизорҙан ғына күргәне бар, — тип һөйләне урындағы «Уралым» баҫмаһы журналистарына йәмәғәтсе Рәбиға Бикбулатова. — Ойоштороусыларға байрам, балаларға йәнә йылмайыу бүләк иткәндәре өсөн рәхмәт, сөнки уларҙың башҡаса «Планета Смайлс»та булыу мөмкинлеге юҡ ине».\nӘкиәти тамашаны «Афарин» балалар студияһы тәрбиәләнеүселәре һәм «Урал батыр» этноконкурсында ҡатнашыусылар ҙа ҡараны. Байрамға килеү балаларҙың әүҙем ижади тормошо өсөн бүләк булды. Боулинг уйнағандан һуң балалар шыршыла уттар ҡабыҙҙы һәм Ҡыш бабайҙы саҡырҙы. Улар бергәләп әйлән-бәйлән өйөрөлдө, йырланы, бейене. Әйткәндәй, байрамда Ҡыш бабай ролен уйнаған Хабрахман Мансуровҡа балаларҙың яратҡан тылсымсыһы роленә инеү өсөн тырышырға тура килмәне. Сөнки ул — 35 йыл стажы булған Ҡыш бабай, хатта Бөйөк Устюгта илдең төп Ҡыш бабайында уҡып ҡайтҡан.\n«Аҙ тәьмин ителгән балалар өсөн хәйриә шыршыһы изге йолаға әүерелер, йылдан-йыл тағы ла күберәк битараф булмаған кешеләрҙе йәлеп итер тип ышанабыҙ», — тип һөйләнеләр «Башинформ» агентлығына Башҡортостандың Силәбе өлкәһендәге вәкиллегендә.\nАвтор: "Башинформ" мәғлүмәт агентлығы


Был хаҡта Башҡортостандың ауыл хужалығы министры Азат Йыһаншин белдерҙе.\nДым ҡаплауға тәүгеләрҙән булып Әбйәлил, Йылайыр, Хәйбулла, Баймаҡ, Илеш эшсәндәре төштө. Бөгөн республикала ужым культураларын минераль ашламалар менән туҡландырыу буйынса Дүртөйлө, Кушнаренко райондары эш әүҙем бара. Күп йыллыҡ үләндәрҙе тырматыу менән Әбйәлил, Дүртөйлө, Ҡыйғы, Учалы, Саҡмағош райондары хеҙмәтсәндәре мәшғүл.\nБаймаҡ районында тәүгеләрҙән булып Ленин исемендәге ауыл хужалығы кооперативы яҙғы сәсеү эштәренә тотондо. Миҙгелде уңышлы башлау өсөн кооперативта бөтә мөмкинлектәр алдан булдырылған. Айырыуса көндәр йылы, ерҙә дым булған саҡта эште алға ыратыу өсөн бөгөн аграрийҙар бар көсөн һала. Ленин исемендәге ауыл хужалығы кооперативында 3500 гектар ерҙә яҙғы сәсеү эштәрен башҡарыу бурысы тора. Шуның 2100 гектарына иген культуралары сәселһә, 1500-ҙе мал аҙығы буласаҡ. Әле аграрийҙар дым ҡаплауға төштө. Яҙғы сәсеү эштәренә барлығы биш агрегат йәлеп ителәсәк. Баҫыу эштәре кампанияһына тракторҙар паркы, сәсеү машиналары күптән әҙер. хужалыҡ йылдағыса мул уңышҡа өмөтләнә. Эшселәрҙе көнөнә ике тапҡыр ашатыу ҙа ҡаралған.


Башҡортостан Дәүләт Йыйылышы журналистар һәм блогерҙар араһында конкурс иғлан итте // Йәмғиәт | новости башинформ.рф\n11:57, 9 октября 2019 Йәмғиәт\nБашҡортостан Дәүләт Йыйылышы журналистар һәм блогерҙар араһында конкурс иғлан итте Фото: Олег Яровиков\nБашҡортостан Дәүләт Йыйылышы парламент тематикаһы буйынса иң яҡшы эшкә журналистар һәм блогерҙар конкурсын уҙғарыу тураһында белдерҙе. Ҡатнашыусыларҙан индивидуаль һәм коллектив ғаризалар ҡабул ителә. Конкурста 2019 йылдың 1 сентябренән 2020 йылдың 31 ғинуарына тиклем киң мәғлүмәт сараларында, социаль селтәрҙәрҙә баҫылып сыҡҡан эштәр ҡатнашырға мөмкин. Ғаризаларҙы 2020 йылдың 1 февраленә ҡәҙәр ебәрергә кәрәк. Һөҙөмтәләр 15 февралдән һуң билдәле була. Еңеүселәрҙе Дәүләт Йыйылышы рәйесенең рәхмәт хаттары һәм ҡиммәтле бүләктәр көтә. Конкурс республика парламентының 25 йыллығына бағышланған.\n«Бына күп йылдар инде журналистар өсөн конкурстар ойошторабыҙ. Улар күптән изге йолаға әүерелде, киң мәғлүмәт саралары хеҙмәткәрҙәренең иғтибар үҙәгендә тора, – тип һөйләне Дәүләт Йыйылышы – Ҡоролтай рәйесе Константин Толкачев. – Быйыл конкурс яңы форматта уҙғарыла. Блогерҙар өсөн махсус номинация булдырылды, сөнки халыҡтың күпселеге яңылыҡтар тураһында тап социаль селтәрҙәр аша белә. Конкурс жюрийы фекерҙәр киңлеген, объективлыҡты һәм шул уҡ ваҡытта теманы үҙенсәлекле итеп яҡтыртыуҙы баһалай».\nКонкурсты үткәреү тәртибе менән тулыраҡ һылтанма буйынса танышырға мөмкин.\nТеги: Башҡортостан Республикаһы Дәүләт Йыйылышы, киң мәғлүмәт саралары, конкурстар